title: Vec C-455/06: Návrh na začatie prejudiciálneho konania, ktorý podal College van Beroep voor het bedrijfsleven (Holandsko) 14. novembra 2006 – Heemskerk BV a BV v/h Firma Schaap/Productschap Vee en Vlees

text:
               27.1.2007

               SK

               Úradný vestník Európskej únie

               C 20/2

         Návrh na začatie prejudiciálneho konania, ktorý podal College van Beroep voor het bedrijfsleven (Holandsko) 14. novembra 2006 – Heemskerk BV a BV v/h Firma Schaap/Productschap Vee en Vlees
   (Vec C-455/06)
   (2007/C 20/02)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   College van Beroep voor het bedrijfsleven
   Účastníci konania pred vnútroštátnym súdom

      Žalobcovia: Heemskerk BV a BV v/h Firma Schaap

      Žalovaný: Productschap Vee en Vlees
   Prejudiciálne otázky

               1a)

               Je správny orgán oprávnený k tomu, aby rozhodol odlišne od osvedčenia úradného veterinárneho lekára v zmysle článku 2 ods. 2 nariadenia (ES) č. 615/98 (1), že preprava zvierat, na ktorú sa vzťahuje osvedčenie úradného veterinárneho lekára, nie je v súlade s požiadavkami smernice 91/628 EHS (2)?

               1b)

               V prípade kladnej odpovede na otázku 1a):
               Je výkon tohto oprávnenia správneho orgánu podriadený zvláštnym obmedzeniam na základe práva Spoločenstva a ak áno, akým?

               2.

               V prípade kladnej odpovede na prvú otázku:
               Musí správny orgán členského štátu v rámci posudzovania, či existuje nárok na náhradu napríklad v zmysle nariadenia (ES) č. 800/1999 (3), riešiť otázku, či boli pri preprave živých zvierat dodržané predpisy Spoločenstva o ochrane zvierat, na základe v dotknutom členskom štáte platiacich požiadaviek alebo na základe požiadaviek štátu vlajky, pod ktorou sa plaví loď, ktorou boli prepravované zvieratá a ktorý udelil povolenie pre túto loď?

               3.

               Ukladá právo Spoločenstva povinnosť preskúmania z moci úradnej na základe dôvodov, ktoré vyplývajú z nariadenia (ES) č. 1254/1999 (4) a nariadenia (ES) č. 800/1999, t. j. na základe dôvodov, ktoré nie sú základom právnych sporov?

               4.

               Má sa výraz „splnen[ie] ustanoven[í], ktoré sa v legislatíve spoločenstva vzťahujú na primerané zaobchádzanie so zvieratami“ v článku 33 ods. 9 nariadenia (ES) č. 1254/1999 chápať v tom zmysle, že v prípade zistenia, že loď bola počas prepravy živých zvierat naložená tak, že došlo k prekročeniu prípustného naloženia tejto lode podľa predpisov o ochrane zvierat, došlo k nedodržaniu predpisov Spoločenstva o ochrane zvierat len pokiaľ ide o počet zvierat, o ktorý sa prekročilo prípustné naloženie alebo sa nedodržanie týchto predpisov predpokladá vo vzťahu ku všetkým prepravovaným živým zvieratám?

               5.

               Vedie efektívne uplatnenie práva Spoločenstva k tomu, že preskúmaním z úradnej moci na základe ustanovení práva Spoločenstva dôjde k porušeniu zásady zakotvenej v holandskom správnom procesnom práve, že sa žalobca podaním žaloby nesmie dostať do nepriaznivejšej situácie akou bola tá, v ktorej by sa nachádzal, keby žalobu nepodal?

      (1)  Nariadenie Komisie (ES) č. 615/98 z 18. marca 1998, ktorým sa ustanovujú osobitné podrobné pravidlá uplatňovania opatrení formou vývozných náhrad vzhľadom na pohodu živého hovädzieho dobytka počas prepravy (Ú. v. ES L 82, s. 19).

      (2)  Smernica Rady 91/628/EHS z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS (Ú. v. ES L 340, s. 17; Mim. vyd. 03/012, s. 133).

      (3)  Nariadenie Komisie (ES) č. 800/1999 z 15. apríla 1999, ktorým sa ustanovujú spoločné podrobné pravidlá uplatňovania vývozných náhrad za poľnohospodárske výrobky (Ú. v. ES L 102, s. 11; Mim. vyd. 03/025, s. 129).

      (4)  Nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (Ú. v. ES L 160, s. 21; Mim. vyd. 03/025, s. 339).


title: Vec F-121/11: Uznesenie Súdu pre verejnú službu z  31. marca 2014 – BO/Komisia

text:
               24.11.2014

               SK

               Úradný vestník Európskej únie

               C 421/64

         Uznesenie Súdu pre verejnú službu z 31. marca 2014 – BO/Komisia
   (Vec F-121/11) (1)

   2014/C 421/94
   Jazyk konania: francúzština
   Predseda prvej komory nariadil výmaz veci.

      (1)  Ú. v. EÚ C 25, 28.1.2012, s. 72.


title: Vec F-148/06: Žaloba podaná 28. decembra 2006 – Collée/Parlament

text:
               24.2.2007

               SK

               Úradný vestník Európskej únie

               C 42/48

         Žaloba podaná 28. decembra 2006 – Collée/Parlament
   (Vec F-148/06)
   (2007/C 42/85)
   Jazyk konania: francúzština
   Účastníci konania

      Žalobca: Laurent Collée (Luxemburg, Luxembursko) (v zastúpení: S. Orlandi, J.-N. Louis, A. Coolen a E. Marchal, advokáti)

      Žalovaný: Európsky parlament
   Návrhy žalobcu

               —

               určiť, že bod I.3 „Pokynov týkajúcich sa postupu prideľovania bodov na povýšenie“ Európskeho parlamentu z 13. júna 2002 je v rozpore so zákonom,

               —

               zrušiť rozhodnutie menovacieho orgánu z 9. januára 2006 o pridelení dvoch bodov žalobcovi za zásluhy v rámci povyšovania za rok 2004,

               —

               zaviazať žalovaného na náhradu trov konania.

         Žalobné dôvody a hlavné tvrdenia
   Žalobca, úradník Európskeho parlamentu platovej triedy AST 8 menovaciemu orgánu vytýka, že neuskutočnil porovnávacie skúmanie zásluh zahrňujúce všetkých úradníkov inštitúcie, ktorí mohli byť povýšení a zaradení do rovnakej platovej triedy. Žalobca sa najmä odvoláva na porušenie článkov 5 a 45 služobného poriadku, ako aj na porušenie zásady rovnosti zaobchádzania a zákazu diskriminácie. Napadnuté rozhodnutie navyše vychádza zo zjavne nesprávneho právneho posúdenia a porušuje povinnosť odôvodnenia.
   Žalobca sa napokon odvoláva na protiprávnosť bodu I.3 vyššie uvedených Pokynov, ktorý sa týka výnimočného prideľovania bodov na povýšenie generálnym tajomníkom. Odvoláva sa najmä na to, že obmedzenia, ktoré toto ustanovenie generálnemu tajomníkovi ukladá, je v rozpore s článkom 45 služobného poriadku a so zásadou rovnosti zaobchádzania.


title: Vec C-603/12: Uznesenie predsedu tretej komory Súdneho dvora z  18. marca 2014 (návrh na začatie prejudiciálneho konania, ktorý podal Verwaltungsgericht Hannover – Nemecko) – Pia Braun/Region Hannover

text:
               16.6.2014

               SK

               Úradný vestník Európskej únie

               C 184/23

         Uznesenie predsedu tretej komory Súdneho dvora z 18. marca 2014 (návrh na začatie prejudiciálneho konania, ktorý podal Verwaltungsgericht Hannover – Nemecko) – Pia Braun/Region Hannover
   (Vec C-603/12) (1)

   2014/C 184/33
   Jazyk konania: nemčina
   Predseda tretej komory nariadil výmaz veci.

      (1)  Ú. v. EÚ C 101, 6.4.2013.


title: Vec T-338/04: Uznesenie Súdu prvého stupňa zo  16. februára 2006  – Centro Europa 7/Komisia ( Článok 86 ods. 3 ES — Zamietnutie sťažnosti — Žaloba o neplatnosť — Námietka neprípustnosti )

text:
               22.4.2006

               SK

               Úradný vestník Európskej únie

               C 96/13

         Uznesenie Súdu prvého stupňa zo 16. februára 2006 – Centro Europa 7/Komisia
   (Vec T-338/04) (1)

   („Článok 86 ods. 3 ES - Zamietnutie sťažnosti - Žaloba o neplatnosť - Námietka neprípustnosti“)
   (2006/C 96/25)
   Jazyk konania: taliančina
   Účastníci konania

      Žalobca: Centro Europa 7 Srl (Rím, Taliansko) (v zastúpení: V. Ripa di Meana a R. Mastroianni, advokáti)

      Žalovaná: Komisia Európskych spoločenstiev (v zastúpení: P. Oliver a F. Amato, splnomocnení zástupcovia)

      Vedľajší účastník, ktorý v konaní podporuje žalovanú: Mediaset SpA (Miláno, Taliansko) (v zastúpení: M. Bay, advokát)
   Predmet veci
   Návrh na zrušenie listu Komisie zo 4. júna 2004 [D(2004)471] v časti, v ktorej zamieta sťažnosť žalobcu, podľa ktorej Talianska republika porušila ustanovenia článkov 86 ES a 82 ES
   Výrok uznesenia

               1.

               Žaloba sa zamieta ako neprípustná.

               2.

               Žalobca znáša svoje vlastné trovy konania a je povinný nahradiť trovy konania, ktoré vznikli Komisii a vedľajšiemu účastníkovi konania.

      (1)  Ú. v. EÚ C 262, 23.10.2004.


title: Vec C-17/06: Návrh na začatie prejudiciálneho konania podaný rozsudkom cour d'appel de Nancy z  9. januára 2006 , ktorý súvisí s konaním: Céline SARL proti Céline SA

text:
               25.3.2006

               SK

               Úradný vestník Európskej únie

               C 74/5

         Návrh na začatie prejudiciálneho konania podaný rozsudkom cour d'appel de Nancy z 9. januára 2006, ktorý súvisí s konaním: Céline SARL proti Céline SA
   (Vec C-17/06)
   (2006/C 74/12)
   Jazyk konania: francúzština
   Cour d'appel de Nancy podal rozsudkom z 9. januára 2006 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Céline SARL proti Céline SA a bol doručený kancelárii Súdneho dvora 17. januára 2006.
   Cour d'appel de Nancy žiada Súdny dvor, aby rozhodol o tejto prejudiciálnej otázke:

               Má sa článok 5 ods. 1 smernice 89/104/EHS (1) vykladať v tom zmysle, že ak si tretia osoba, ktorá na to nemá súhlas, zvolí zapísanú slovnú ochrannú známku ako názov svojej obchodnej spoločnosti, obchodné meno alebo firemnú značku pre činnosť spočívajúcu v uvádzaní na trh zhodných výrobkov, predstavuje to používanie ochrannej známky v obchodnom styku, ktoré môže jej majiteľ zakázať na základe jeho výlučného práva?

      (1)  Prvá smernica Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92).


title: Vec C-535/14 P: Odvolanie podané 24. novembra 2014 : Vadzim Ipatau proti rozsudku Všeobecného súdu (prvá komora) z  23. septembra 2014 vo veci T-646/11, Ipatau/Rada

text:
               26.1.2015

               SK

               Úradný vestník Európskej únie

               C 26/20

         Odvolanie podané 24. novembra 2014: Vadzim Ipatau proti rozsudku Všeobecného súdu (prvá komora) z 23. septembra 2014 vo veci T-646/11, Ipatau/Rada
   (Vec C-535/14 P)
   (2015/C 026/24)
   Jazyk konania: francúzština

      Účastníci konania

      Odvolateľ: Vadzim Ipatau (v zastúpení: M. Michalauskas, advokát)

      Ďalší účastník konania: Rada Európskej únie

      Návrhy odvolateľa

               —

               zrušiť rozsudok Všeobecného súdu z 23. septembra 2014 (vec T-646/11),

               —

               rozhodnúť s konečnou platnosťou vo veci alebo vrátiť vec na rozhodnutie Všeobecnému súdu,

               —

               zaviazať Radu na náhradu trov konania, vrátane trov konania na Všeobecnom súde.

      Odvolacie dôvody a hlavné tvrdenia

   Odvolateľ uvádza štyri dôvody na podporu svojho odvolania.
   V prvom rade odvolateľ tvrdí, že Všeobecný súd sa dopustil porušenia práva na účinnú súdnu ochranu, keď poprel, že by podanie žiadosti o právnu pomoc prerušilo plynutie lehoty stanovenej na podanie žaloby o neplatnosť proti napadnutému aktu.
   V druhom rade vytýka Všeobecnému súdu, že sa dopustil porušenia práv na obhajobu. Všeobecný súd totiž rozhodol, že Rada nebola povinná oznámiť odvolateľovi dôkazy v jeho neprospech ani mu poskytnúť príležitosť byť vypočutý pred prijatím rozhodnutia 2012/642/SZBP (1) a vykonávacieho nariadenia č. 1017/2012 (2).
   V treťom rade sa Všeobecný súd dopustil nesprávneho právneho posúdenia, keď dospel k záveru, že dôvody stanovené v sporných aktoch sú dostatočné.
   V poslednom rade sa Všeobecný súd dopustil nesprávneho právneho posúdenia, keď dospel k záveru, že sporné akty neboli neproporcionálne.

      (1)  Rozhodnutie Rady 2012/642/SZBP z 15. októbra 2012 o reštriktívnych opatreniach voči Bielorusku (Ú. v. EÚ L 285, s. 1).

      (2)  Vykonávacie nariadenie Rady (EÚ) č. 1017/2012 zo 6. novembra 2012, ktorým sa vykonáva článok 8a ods. 1 nariadenia (ES) č. 765/2006 o reštriktívnych opatreniach voči Bielorusku (Ú. v. EÚ L 307, s. 7).


title: Vec C-528/09: Žaloba podaná 17. decembra 2009 — Európska komisia/Estónska republika

text:
               13.3.2010

               SK

               Úradný vestník Európskej únie

               C 63/26

         Žaloba podaná 17. decembra 2009 — Európska komisia/Estónska republika
   (Vec C-528/09)
   2010/C 63/44
   Jazyk konania: estónčina

      Účastníci konania

      Žalobkyňa: Európska komisia (v zastúpení: A. Marghelis a K. Saaremäel-Stoilov)

      Žalovaná: Estónska republika

      Návrhy žalobkyne

               —

               určiť, že Estónska republika si tým, že do vnútroštátneho práva riadne neprebrala článok 3 písm. i) bod iii), článok 8 ods. 2 tretí pododsek a článok 8 ods. 3 druhý pododsek smernice Európskeho parlamentu a Rady 2002/96/ES z 27. januára 2003 o odpade z elektrických a elektronických zariadení (OEEZ) (1), nesplnila povinnosti, ktoré jej vyplývajú z tejto smernice,

               —

               zaviazať Estónsku republiku na náhradu trov konania.

      Žalobné dôvody a hlavné tvrdenia

   Smernica Európskeho parlamentu a Rady 2002/96/ES z 27. januára 2003 upravuje hospodárenie s odpadom z elektrických a elektronických zariadení. Komisia má, po analýze opatrení, ktorými bola táto smernica prebratá do estónskeho práva, názor, že Estónska republika riadne neprebrala článok 3 písm. i) bod iii), článok 8 ods. 2 tretí pododsek a článok 8 ods. 3 druhý pododsek.
   Článok 3 písm. i) bod iii) definuje výrobcu elektrických a elektronických zariadení. Estónske právne predpisy o odpadoch z elektrických a elektronických zariadení obsahujú dve rôzne definície výrobcu a sťažujú tým pochopenie a uplatnenie predpisov o hospodárení s týmito odpadmi zo zariadení.
   Článok 8 ods. 2 tretí pododsek smernice stanovuje, že náklady na zber, spracovanie a environmentálne vhodné zneškodnenie sa nesmú pre kupujúcich pri predaji nových výrobkov uvádzať oddelene. Túto požiadavku Estónska republika neprebrala do vnútroštátneho práva.
   Článok 8 ods. 3 druhý pododsek smernice stanovuje povinnosť členských štátov zabezpečiť, aby sa na prechodné obdobie po dobu ôsmich rokov po nadobudnutí účinnosti smernice výrobcom povolilo, aby pri predaji uvádzali pre kupujúcich náklady na zber, spracovanie a zneškodnenie environmentálne vhodným spôsobom, pričom uvedené náklady nesmú presiahnuť skutočné náklady. Estónsko túto povinnosť do svojho práva neprebralo.
   Estónska republika s uvedenými výčitkami súhlasila a vo svojej odpovedi na odôvodnené stanovisko Komisie prisľúbila, že rozpor s článkom 3 písm. i) bodom iii), článkom 8 ods. 2 tretím pododsekom a článkom 8 ods. 3 druhým pododsekom odstráni novelou zákona o odpadoch. Vzhľadom na to, že Estónska republika podľa informácií Komisie sľúbenú novelu zákona o odpadoch doteraz neprijala, alebo o jej prijatí Komisiu neinformovala, Estónska republika doteraz riadne neprebrala článok 3 písm. i) bod iii), článok 8 ods. 2 tretí pododsek a článok 8 ods. 3 druhý pododsek do svojho vnútroštátneho práva, nesplnila si tým povinnosti, ktoré jej vyplývajú z uvedenej smernice.

      (1)  Ú. v. EÚ L 37, s. 24; Mim. vyd. 15/007, s. 359.


title: Vec F-4/06: Rozsudok Súdu pre verejnú službu (prvá komora) zo 14. novembra 2006 – Villa a i./Parlament (Dôchodok — Prevod nárokov na dôchodok — Prepočet už započítaných nárokov)

text:
               30.12.2006

               SK

               Úradný vestník Európskej únie

               C 326/83

         Rozsudok Súdu pre verejnú službu (prvá komora) zo 14. novembra 2006 – Villa a i./Parlament
   (Vec F-4/06) (1)

   (Dôchodok - Prevod nárokov na dôchodok - Prepočet už započítaných nárokov)
   (2006/C 326/168)
   Jazyk konania: francúzština
   Účastníci konania

      Žalobcovia: Renata Villa a iní (Senningerberg, Luxembursko) (v zastúpení: G. Bouneou, F. Frabetti, advokáti)

      Žalovaný: Európsky parlament (v zastúpení: J. F. De Wachter a M. Mustapha-Pacha, splnomocnení zástupcovia)
   Predmet veci
   Zrušenie rozhodnutí z 8. februára 2005, ktorými menovací orgán Európskeho parlamentu zamieta žalobcom uhradiť prevyšujúce nároky vyplývajúce z rozdielu medzi nárokmi, ktoré žalobcovia nadobudli za roky poistenia v talianskom systéme, a za počet odpracovaných rokov prevedených do systému Spoločenstva na základe nového prepočtu prevodu ich nárokov na dôchodok
   Výrok rozsudku

               1.

               Žaloba sa zamieta.

               2.

               Každý účastník konania znáša svoje vlastné trovy konania.

      (1)  Ú. v. EÚ C 74, 25.3.2006, s. 34.


title: Vec T-197/12: Rozsudok Všeobecného súdu z  11. júla 2013 — Metropolis Inmobiliarias y Restauraciones/ÚHVT — MIP Metro (METRO) [ „Ochranná známka Spoločenstva — Námietkové konanie — Prihláška obrazovej ochrannej známky Spoločenstva METRO — Skoršia obrazová ochranná známka Spoločenstva GRUPOMETROPOLIS — Relatívny dôvod zamietnutia — Neexistencia pravdepodobnosti zámeny — Článok 8 ods. 1 písm. b) nariadenia (ES) č. 207/2009 — Právo na spravodlivé súdne konanie — Článok 6 Dohovoru o ochrane ľudských práv a základných slobôd — Články 75 a 76 nariadenia č. 207/2009“ ]

text:
               31.8.2013

               SK

               Úradný vestník Európskej únie

               C 252/30

         Rozsudok Všeobecného súdu z 11. júla 2013 — Metropolis Inmobiliarias y Restauraciones/ÚHVT — MIP Metro (METRO)
   (Vec T-197/12) (1)

   (Ochranná známka Spoločenstva - Námietkové konanie - Prihláška obrazovej ochrannej známky Spoločenstva METRO - Skoršia obrazová ochranná známka Spoločenstva GRUPOMETROPOLIS - Relatívny dôvod zamietnutia - Neexistencia pravdepodobnosti zámeny - Článok 8 ods. 1 písm. b) nariadenia (ES) č. 207/2009 - Právo na spravodlivé súdne konanie - Článok 6 Dohovoru o ochrane ľudských práv a základných slobôd - Články 75 a 76 nariadenia č. 207/2009)
   2013/C 252/48
   Jazyk konania: nemčina

      Účastníci konania

      Žalobkyňa: Metropolis Inmobiliarias y Restauraciones, SL (Barcelona, Španielsko) (v zastúpení: J. Carbonell Callicó, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Poch, splnomocnená zástupkyňa)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: MIP Metro Group Intellectual Property GmbH & Co. KG (Düsseldorf, Nemecko) (v zastúpení: J.-C. Plate a R. Kaase, advokáti)

      Predmet veci

   Žaloba podaná proti rozhodnutiu prvého odvolacieho senátu ÚHVT z 1. marca 2012 (vec R 2440/2010-1) týkajúcemu sa námietkového konania medzi Metropolis Inmobiliarias y Restauraciones, SL a MIP Metro Group Intellectual Property GmbH & Co. KG

      Výrok rozsudku

               1.

               Žaloba sa zamieta.

               2.

               Metropolis Inmobiliarias y Restauraciones, SL je povinná nahradiť trovy konania.

      (1)  Ú. v. EÚ C 209, 14.7.2012.


title: Vec T-720/15: Žaloba podaná 4. decembra 2015 – Komisia/CINAR

text:
               15.2.2016

               SK

               Úradný vestník Európskej únie

               C 59/38

         Žaloba podaná 4. decembra 2015 – Komisia/CINAR
   (Vec T-720/15)
   (2016/C 059/44)
   Jazyk konania: angličtina

      Účastníci konania

      Žalobkyňa: Európska komisia (v zastúpení: D. Waelbroeck, A. Duron, advokáti, S. Delaude, splnomocnený zástupca, L. Di Paolo, splnomocnený zástupca a J. Estrada de Solà, splnomocnený zástupca)

      Žalovaná: CINAR Ltd (Londýn, Spojené kráľovstvo)

      Návrhy

   Žalobkyňa navrhuje, aby Všeobecný súd:

               —

               rozhodol, že žalovaná je povinná vrátiť žalobkyni sumu 25 616 GBP,

               —

               zaviazal žalovanú na zaplatenie úrokov z hlavnej sumy 25 616 GBP na úrovni priemernej sadzby Európskej centrálnej banky pre hlavné refinančné operácie platnej k 1. decembru 2005 (2,09 %) navýšenej o jeden a pol percentuálneho bodu, za obdobie od 6. decembra 2005 do dátumu vrátenia požadovanej sumy, a

               —

               zaviazal žalovanú na náhradu všetkých výdavkov a trov konania.

      Dôvody a hlavné tvrdenia

   Na podporu svojej žaloby žalobkyňa uvádza jeden žalobný dôvod založený na tom, že žalovaná si nesplnila svoje zmluvné povinnosti týkajúce sa odôvodnenia požadovaných nákladov. Keďže finančný príspevok, ktorý prináleží žalovanej, je nižší než celková suma zaplatená žalobkyňou formou zálohovej platby, žalobkyňa tvrdí, že podľa zmluvy je žalovaná povinná zaplatiť jej požadovanú sumu.


title: Vec C-263/16 P: Odvolanie podané 12. mája 2016: Schenker Ltd proti rozsudku Všeobecného súdu (deviata komora) z 29. februára 2016 vo veci T-265/12, Schenker Ltd/Európska komisia

text:
               4.7.2016

               SK

               Úradný vestník Európskej únie

               C 243/24

         Odvolanie podané 12. mája 2016: Schenker Ltd proti rozsudku Všeobecného súdu (deviata komora) z 29. februára 2016 vo veci T-265/12, Schenker Ltd/Európska komisia
   (Vec C-263/16 P)
   (2016/C 243/25)
   Jazyk konania: angličtina

      Účastníci konania

      Odvolateľka: Schenker Ltd (v zastúpení: F. Montag, Rechtsanwalt, F. Hoseinian, advokát, M. Eisenbarth, Rechtsanwalt)

      Ďalší účastník konania: Európska komisia

      Návrhy odvolateľky

   Odvolateľka navrhuje, aby Súdny dvor:

               —

               zrušil rozsudok Všeobecného súdu z 29. februára 2016 vo veci T-265/12 Schenker Ltd/Európska komisia,

               —

               zrušil článok 1 ods. 1 písm. a) rozhodnutia Komisie z 28. marca 2012 vo veci COMP/39462 – Špedičné služby (ďalej len „rozhodnutie“) alebo alternatívne, vrátil vec Všeobecnému súdu,

               —

               zrušil, alebo alternatívne, znížil pokuty uložené v článku 2 ods. 1 písm. a) rozhodnutia alebo alternatívne, vrátil vec Všeobecnému súdu, a

               —

               uložil Komisii povinnosť nahradiť trovy konania.

      Odvolacie dôvody a hlavné tvrdenia

   Vo svojom odvolaní sa odvolateľka opiera o tieto odvolacie dôvody:

               1.

               Všeobecný súd sa dopustil nesprávneho právneho posúdenia, keď dospel k záveru, že Komisia bola oprávnená vychádzať zo žiadosti Deutsche Post o poskytnutie ochrany, že zásada zákazu dvojakého zastúpenia nebola porušená a že Komisia nemusela skúmať prípadné porušenie uvedenej zásady.

               2.

               Všeobecný súd sa dopustil nesprávneho právneho posúdenia, keď vyložil článok 1 nariadenia č. 141/62 (1) tak, že sa nepoužije na konanie týkajúce sa „nového vývozného systému Spojeného kráľovstva“.

               3.

               Všeobecný súd sa dopustil nesprávneho právneho posúdenia, keď dospel k záveru, že konanie týkajúce sa „nového vývozného systému Spojeného kráľovstva“, napriek tomu, že sa obmedzovalo len na príplatky za skladovacie služby súvisiace s prepravou zo Spojeného kráľovstva do krajín mimo EHP, mohlo výrazne ovplyvniť obchod medzi členskými štátmi.

               4.

               Všeobecný súd sa dopustil nesprávneho právneho posúdenia, keď dospel k záveru, že Komisia neporušila článok 41 Charty základných práv Európskej únie, zásadu riadnej správy vecí verejných a povinnosť odôvodnenia podľa článku 296 Zmluvy o fungovaní Európskej únie (ZFEÚ), keď rozhodla, že spoločnosť The Brink’s Company nie je [ako právny nástupca spoločnosti BAX Global Ltd. (UK)] spolu s odvolateľkou spoločne a nerozdielne zodpovedná za konanie týkajúce sa „nového vývozného systému Spojeného kráľovstva“.

               5.

               Všeobecný súd sa dopustil nesprávneho právneho posúdenia, keď skreslil obsah rozhodnutia, prekročil právomoci, ktoré mu priznáva článok 264 ZFEÚ, a neprihliadol na všetky okolnosti pri uplatnení zásady proporcionality, keď dospel k záveru, že Komisia pri výpočte výšky pokút neporušila článok 23 nariadenia č. 1/2003 (2), zásadu proporcionality a zásadu, že trest musí zodpovedať protiprávnemu konaniu.

               6.

               Všeobecný súd sa dopustil nesprávneho právneho posúdenia, keď potvrdil sadzby Komisie pre zníženie pokút podľa oznámenia o oslobodení z roku 2006 (3), a skreslil obsah rozhodnutia.

      (1)  EHS: Nariadenie Rady č. 141, ktorým sa doprava vyníma z pôsobnosti nariadenia č. 17 (Ú. v. ES 1962, 124, s. 2751).

      (2)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy, Ú. v. ES L 1, s. 1; Mim. vyd. 08/002, s. 205.

      (3)  Oznámenie Komisie o oslobodení od pokút a znížení pokút v kartelových prípadoch, Ú. v. EÚ C 298, s. 17.


title: Vec T-284/11: Rozsudok Všeobecného súdu z  25. apríla 2013 — Metropolis Inmobiliarias y Restauraciones/ÚHVT — MIP Metro (METROINVEST) [ „Ochranná známka Spoločenstva — Námietkové konanie — Prihláška slovnej ochrannej známky Spoločenstva METROINVEST — Skoršia národná obrazová ochranná známka METRO — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009 — Zásada zákazu diskriminácie — Právo na spravodlivé súdne konanie“ ]

text:
               8.6.2013

               SK

               Úradný vestník Európskej únie

               C 164/16

         Rozsudok Všeobecného súdu z 25. apríla 2013 — Metropolis Inmobiliarias y Restauraciones/ÚHVT — MIP Metro (METROINVEST)
   (Vec T-284/11) (1)

   (Ochranná známka Spoločenstva - Námietkové konanie - Prihláška slovnej ochrannej známky Spoločenstva METROINVEST - Skoršia národná obrazová ochranná známka METRO - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009 - Zásada zákazu diskriminácie - Právo na spravodlivé súdne konanie)
   2013/C 164/28
   Jazyk konania: angličtina

      Účastníci konania

      Žalobkyňa: Metropolis Inmobiliarias y Restauraciones, SL (Barcelona, Španielsko) (v zastúpení: J. Carbonell Callicó, P. Craddock a B. Vanbrabant, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carillo, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: MIP Group Intellectual Proprety GmbH & Co. KG (Düsseldorf, Nemecko) (v zastúpení: M. Berger, R. Kaase a J.-C. Plate, advokáti)

      Predmet veci

   Žaloba podaná proti rozhodnutiu prvého odvolacieho senátu ÚHVT zo 17. marca 2011 (vec R 954/2010-1) týkajúcemu sa námietkového konania medzi MIP Metro Group Intellectual Property GmbH & Co. KG a Metropolis Inmobiliarias y Restauraciones, SL

      Výrok rozsudku

               1.

               Žaloba sa zamieta.

               2.

               Metropolis Inmobiliarias y Restauraciones, SL je povinná nahradiť trovy konania.

      (1)  Ú. v. ES C 232, 6.8.2011.


title: Posledná publikácia Súdneho dvora v Úradnom vestníku Európskej únieÚ. v. EÚ C 201, 7.8.2004

text:
               28.8.2004

               SK

               Úradný vestník Európskej únie

               C 217/39

         (2004/C 217/71)
   Posledná publikácia Súdneho dvora v
         Úradnom vestníku Európskej únie

      Ú. v. EÚ C 201, 7.8.2004

   Predchádzajúce publikácie

      Ú. v. EÚ C 190, 24.7.2004

      Ú. v. EÚ C 179, 10.7.2004

      Ú. v. EÚ C 168, 26.6.2004

      Ú. v. EÚ C 156, 12.6.2004

      Ú. v. EÚ C 146, 29.5.2004

   Tieto texty sú dostupné na adresách:

               EUR-Lex: http://europa.eu.int/eur-lex

               CELEX: http://europa.eu.int/celex


title: Uznesenie Súdu prvého stupňa z 12. januára 2005 vo veci T-268/04, Spa Monopole, Compagnie fermière de Spa proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka Spoločenstva — Námietky — Späťvzatie námietok — Zastavenie konania)

text:
               11.6.2005

               SK

               Úradný vestník Európskej únie

               C 143/35

      UZNESENIE SÚDU PRVÉHO STUPŇA

   z 12. januára 2005
   vo veci T-268/04, Spa Monopole, Compagnie fermière de Spa proti Úradu pre harmonizáciu vnútorného trhu (ochranné známky a vzory) (ÚHVT) (1)

   (Ochranná známka Spoločenstva - Námietky - Späťvzatie námietok - Zastavenie konania)
   (2005/C 143/67)
   Jazyk konania: francúzština
   Vo veci T-268/04, Spa Monopole, Compagnie fermière de Spa, so sídlom v Spa (Belgicko), v zastúpení: L. de Brouwer. E. Cornu. E. De Gryse a D. Moreau, advokáti, proti Úradu pre harmonizáciu vnútorného trhu (ochranné známky a vzory) (ÚHVT), (splnomocnený zástupca: O. Montalto), ďalší účastník pred odvolacím senátom ÚHVT bol Cottee Dairy Products Pty Limited, so sídlom v New South Wales (Austrália) predmetom ktorej je žaloba proti rozhodnutiu prvého odvolacieho senátu ÚHVT z 19. apríla 2004 (vec R 148/2002-1), Súd prvého stupňa (druhá komora), v zložení: predseda komory J. Pirrung, sudcovia N. J. Forwood a S. Papasavvas, tajomník: H. Jung, vydal 12. januára 2005 uznesenie, ktorého výrok znie:

               1.

               Konanie sa zastavuje.

               2.

               Každý účastník znáša vlastné trovy konania.

      (1)  Ú. v. EÚ C 217, 28.8.2004


title: Vec T-711/15: Žaloba podaná 3. decembra 2015 – Othman/Rada

text:
               15.2.2016

               SK

               Úradný vestník Európskej únie

               C 59/33

         Žaloba podaná 3. decembra 2015 – Othman/Rada
   (Vec T-711/15)
   (2016/C 059/37)
   Jazyk konania: francúzština

      Účastníci konania

      Žalobca: Razan Othman (Damask, Sýria) (v zastúpení: E. Ruchat, advokát)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               určil, že žaloba žalobcu je prípustná a dôvodná,

               —

               v dôsledku toho uložil Európskej únii povinnosť nahradiť všetku ujmu, ktorá bola spôsobená žalobcovi, a to v sume, ktorú primerane stanoví Všeobecný súd,

               —

               uložil Rade Európskej únie povinnosť nahradiť trovy tohto konania.

      Dôvody a hlavné tvrdenia

   Na podporu svojej žaloby žalobca uvádza jediný žalobný dôvod založený na tom, že žalobcovi bola spôsobená nemajetková ujma, ktorá spočíva v poškodení jeho dobrej povesti a je v priamej príčinnej súvislosti s opatreniami prijatými Radou Európskej únie, pričom zodpovednosť za túto ujmu nesie Rada.


title: Vec C-487/16 P: Odvolanie podané 11. septembra 2016: Telefónica S.A. proti rozsudku Všeobecného súdu (druhá komora) z 28. júna 2016 vo veci T-216/13, Telefónica/Komisia

text:
               21.11.2016

               SK

               Úradný vestník Európskej únie

               C 428/12

         Odvolanie podané 11. septembra 2016: Telefónica S.A. proti rozsudku Všeobecného súdu (druhá komora) z 28. júna 2016 vo veci T-216/13, Telefónica/Komisia
   (Vec C-487/16 P)
   (2016/C 428/13)
   Jazyk konania: španielčina

      Účastníci konania

      Odvolateľka: Telefónica S.A. (v zastúpení: J. Folguera Crespo a P. Vidal Martinez, advokáti)

      Ďalší účastník konania: Európska komisia

      Návrhy odvolateľky

   Odvolateľka navrhuje, aby Súdny dvor:

               —

               zrušil rozsudok a s ním aj rozhodnutie (1) z dôvodov uvedených v druhom odvolacom dôvode a určil, že konanie spoločnosti Telefónica nepredstavovalo obmedzenie hospodárskej súťaže na základe cieľa,

               —

               subsidiárne, zrušil rozsudok z dôvodov uvedených v prvom odvolacom dôvode a vrátil vec Všeobecnému súdu, aby vykonal zamietnutý dôkaz výsluchom svedkov a rozhodol vo veci samej o žalobe o neplatnosti podanej na Všeobecný súd z hľadiska výsledku vykonaného dôkazu,

               —

               ešte subsidiárnejšie a z dôvodov uvedených v treťom odvolacom dôvode:

                           —

                           zrušil bod 1 výroku rozsudku,

                           —

                           konštatoval nižšiu závažnosť konania spoločnosti Telefónica a existenciu poľahčujúcich okolností uvedených v treťom odvolacom dôvode tohto odvolania a

                           —

                           určil percentuálny podiel zníženia výšky pokuty na základe tejto nižšej závažnosti a uvedených poľahčujúcich okolností v súlade s uvedeným tretím odvolacím dôvodom,

               —

               zaviazal Komisiu na náhradu trov konania, ktoré vynaložila Telefónica v prvostupňovom konaní, ako aj v tomto konaní pred Súdnym dvorom,

               —

               pripustil rozsah tohto podania, ktorý mierne prekračuje dĺžku odporúčanú účastníkom konania pred Súdnym dvorom v praktických pokynoch Súdneho dvora, pričom sa zohľadní hospodársky dopad veci na odvolateľku, ako aj zložitosť uvedených argumentov.

      Odvolacie dôvody a hlavné tvrdenia

               1.

               Porušenie článku 47 a článku 48 ods. 2 Charty základných práv Európskej únie, ako aj článku 68 Rokovacieho poriadku Všeobecného súdu z dôvodu zamietnutia vypočutia svedkov. – Zamietnutie navrhovaného dôkazu vypočutím svedkov dostalo spoločnosť Telefónica do situácie, keď sa nemohla brániť, keďže jej bol odopretý dôkaz, ktorý je zásadný a rozhodujúci pre správne rozhodnutie vo veci. Ku konaniu Všeobecného súdu treba uviesť štyri základné námietky: i) námietka teleologického rozporu, ii) námietka neprimeranosti dôkazného bremena, iii) námietka prejudikovania výsledku dôkazu výsluchom svedkov a iv) námietka nevyváženého posúdenia.

               2.

               Porušenie článku 101 ZFEÚ vyplývajúca z nesprávneho uplatnenia judikatúry, pokiaľ ide o obmedzenia na základe cieľa a povinnosti uviesť odôvodnenie a prezumpcie neviny.

      Subsidiárne

               3.

               Nesprávne posúdenie závažnosti protiprávneho konania a existencie poľahčujúcich okolností v rámci konania spoločnosti Telefónica. – Telefónica tvrdí, že Všeobecný súd pri svojom posudzovaní nezohľadnil dodatočné faktory, ktoré poukazujú na nižšiu závažnosť konania spoločnosti Telefónica a ktoré by viedli k ďalšiemu zníženiu pokuty už uloženej Komisiou.

      (1)  Rozhodnutie Komisie C(2013) 306 final z 23. januára 2013 týkajúce sa konania podľa článku 101 ZFEÚ (vec COMP/39.839 – Telefónica/Portugal Telecom).


title: Vec T-244/17: Žaloba podaná 26. apríla 2017 – António Conde & Companhia/Komisia

text:
               17.7.2017

               SK

               Úradný vestník Európskej únie

               C 231/29

         Žaloba podaná 26. apríla 2017 – António Conde & Companhia/Komisia
   (Vec T-244/17)
   (2017/C 231/36)
   Jazyk konania: angličtina

      Účastníci konania

      Žalobkyňa: António Conde & Companhia, SA (Gafanha de Nazaré, Portugalsko) (v zastúpení: J. García-Gallardo Gil-Fournier, lawyer)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               určil, že Európska komisia nekonala v súlade s článkom 14 ods. 1 nariadenia Rady (ES) č. 1386/2007 z 22. októbra 2007 , ktorým sa ustanovujú ochranné a vynucovacie opatrenia uplatniteľné v regulačnej oblasti Organizácie pre rybolov v severozápadnom Atlantiku (Ú. v. EÚ L 318, 2007, s. 1), keď požiadala Portugalsko, aby jej predložilo zoznam plavidiel plávajúcich pod vlajkou Portugalska oprávnených loviť v oblasti upravenej predpismi NAFO pre sezónu 2017, ktorý nezahŕňa rybárske plavidlo CALVÃO, s tým dôsledkom, že nepredložila zoznam zahŕňajúci toto plavidlo sekretariátu NAFO,

               —

               zaviazal Európsku komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza jeden žalobný dôvod, ktorý sa zakladá na tom, že Komisia porušila článok 14 ods. 1 nariadenia Rady (ES) č. 1386/2007 tým, že protiprávne nepredložila zoznam plavidiel na účely povolenia rybolovu v oblasti upravenej predpismi NAFO pre sezónu 2017 zahŕňajúci rybárske plavidlo žalobkyne CALVÃO.
   Žalobkyňa tvrdí, že Komisia nemá právomoc podieľať sa na vyhotovení zoznamu oprávnených plavidiel, ktorá prináleží výlučne členským štátom. Žalobkyňa požiadala Komisiu, aby prestala zasahovať do vyhotovovania predmetného zoznamu a vyzvala ju, aby si splnila svoje povinnosti týkajúce sa predloženia zoznamu zahŕňajúceho jej rybárske plavidlo CALVÃO sekretariátu NAFO.


title: Vec C-193/13 P: Uznesenie Súdneho dvora (šiesta komora) zo 16. januára 2014 – nfon AG/Fon Wireless Ltd, Úrad pre harmonizáciu vnútorného trhu (ochranné známky a vzory) (Odvolanie — Ochranná známka Spoločenstva — Nariadenie (ES) č. 207/2009 — Obrazová ochranná známka obsahujúca slovný prvok „nfon“  — Námietka majiteľa obrazovej ochrannej známky Spoločenstva obsahujúcej slovný prvok „fon“ a národnej slovnej ochrannej známky FON — Zamietnutie námietky odvolacím senátom ÚHVT)

text:
               14.4.2014

               SK

               Úradný vestník Európskej únie

               C 112/19

         Uznesenie Súdneho dvora (šiesta komora) zo 16. januára 2014 – nfon AG/Fon Wireless Ltd, Úrad pre harmonizáciu vnútorného trhu (ochranné známky a vzory)
   (Vec C-193/13 P) (1)

   ((Odvolanie - Ochranná známka Spoločenstva - Nariadenie (ES) č. 207/2009 - Obrazová ochranná známka obsahujúca slovný prvok „nfon“ - Námietka majiteľa obrazovej ochrannej známky Spoločenstva obsahujúcej slovný prvok „fon“ a národnej slovnej ochrannej známky FON - Zamietnutie námietky odvolacím senátom ÚHVT))
   2014/C 112/23
   Jazyk konania: nemčina

      Účastníci konania

      Žalobkyňa: nfon AG (v zastúpení: V. von Bomhard, Rechtsanwältin)

      Ďalší účastníci konania: Fon Wireless Ltd (v zastúpení: L. Montoya Terán, abogada), Úrad pre harmonizáciu vnútorného trhu (ochranné známky a vzory) (v zastúpení: D. Walicka, splnomocnený zástupca)

      Predmet veci

   Odvolanie podané proti rozsudku Všeobecného súdu (štvrtá komora) z 29. januára 2013, Fon Wireless/ÚHVT – Nfon (Nfon) (T-283/11), ktorým Všeobecný súd zmenil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 18. marca 2011 (vec R 1017/2009-4) tak, že odvolanie podané nfon AG pred odvolacím senátom sa zamieta – Porušenie článku 8 ods. 1 písm. b) nariadenia Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1)

      Výrok

               1.

               Odvolanie sa zamieta.

               2.

               nfon AG znáša vlastné trovy konania a je povinná nahradiť trovy konania vynaložené spoločnosťou Fon Wireless Ltd.

               3.

               Úrad pre harmonizáciu vnútorného trhu (ochranné známky a vzory) (ÚHVT) znáša vlastné trovy konania.

      (1)  Ú. v. EÚ C 189, 29.6.2013.


title: Vec F-77/09: Rozsudok Súdu pre verejnú službu (druhá komora) z  13. januára 2011 — Nijs/Dvor audítorov (Verejná služba — Úradníci — Disciplinárne opatrenia — Disciplinárne konanie — Článok 22a a článok 22b služobného poriadku — Nestrannosť — Primeraná lehota)

text:
               19.2.2011

               SK

               Úradný vestník Európskej únie

               C 55/36

         Rozsudok Súdu pre verejnú službu (druhá komora) z 13. januára 2011 — Nijs/Dvor audítorov
   (Vec F-77/09) (1)

   (Verejná služba - Úradníci - Disciplinárne opatrenia - Disciplinárne konanie - Článok 22a a článok 22b služobného poriadku - Nestrannosť - Primeraná lehota)
   2011/C 55/65
   Jazyk konania: francúzština

      Účastníci konania

      Žalobca: Bart Nijs (Bridel, Luxembursko) (v zastúpení: F. Rollinger, advokát)

      Žalovaný: Dvor audítorov Európskej únie (v zastúpení: T. Kennedy a J.-M. Stenier, splnomocnení zástupcovia)

      Predmet veci

   Verejná služba — Návrh na zrušenie rozhodnutia ad hoc výboru Európskeho dvora audítorov z 15. januára 2009, ktorým bol žalobca odvolaný z funkcie bez zníženia starobného dôchodku s účinkom od 1. februára 2009

      Výrok rozsudku

               1.

               Žaloba sa zamieta.

               2.

               B. Nijs znáša svoje vlastné trovy konania a je povinný nahradiť trovy konania, ktoré vznikli Dvoru audítorov.

      (1)  Ú. v. EÚ C 282, 21.11.2009, s. 65.


title: Vec T-308/04: Žaloba podaná dňa 19. júla 2004: Francesco Ianniello proti Komisii Európskych spoločenstiev

text:
               23.10.2004

               SK

               Úradný vestník Európskej únie

               C 262/42

         Žaloba podaná dňa 19. júla 2004: Francesco Ianniello proti Komisii Európskych spoločenstiev
   (Vec T-308/04)
   (2004/C 262/81)
   Jazyk konania: francúzština
   Francesco Ianniello, bytom v Bruseli, v zastúpení: Sébastien Orlandi, Albert Coolen, Jean-Noël Louis a Etienne Marchal, advokáti, ktorí si zvolili adresu na doručovanie v Luxemburgu, podal 19. júla 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil rozhodnutie hodnotiteľa odvolania z 8. septembra 2003 o hodnotení služobného postupu žalobcu za obdobie 2001-2002;

               —

               zaviazal žalovaného nahradiť trovy konania.

         Žalobné dôvody a hlavné tvrdenia
   Žalobca sa na podporu svojej žaloby odvoláva na porušenie článku 8 všeobecných pravidiel na vykonanie článku 43 služobného poriadku. Žalobca tvrdí, že toto ustanovenie je protiprávne, keďže predvída vymenovanie takých osôb do hodnotiaceho výboru s paritným zastúpením, ktoré sú buď v tej istej, alebo nižšej platovej triede ako žalobca, a preto u nich chýbajú záruky nezávislosti ako aj potrebných znalostí. Žalobca dodáva, že aj keď koná na základe poverenia odborovou organizáciou, riaditeľ ľudských zdrojov alebo jeho zástupca boli prítomní počas preskúmania jeho žaloby.
   Žalobca sa takisto odvoláva na porušenia povinnosti mlčanlivosti členov hodnotiaceho výboru s paritným zastúpením, porušenia zásady nestrannosti a objektivity uvedeného výboru, porušenia práva na obhajobu a zásady kontradiktórnosti konania, porušenia zásady správneho úradného postupu, zjavnej chyby pri hodnotení a nesúladu medzi udelenými známkami a príslušnými poznámkami.


title: Vec C-393/10: Rozsudok Súdneho dvora (druhá komora) z  1. marca 2012 (návrh na začatie prejudiciálneho konania, ktorý podal Supreme Court of the United Kingdom — Spojené kráľovstvo) — Dermod Partick O’Brien/Ministry of Justice (predtým Department for Constitutional Affairs) (Rámcová dohoda o práci na kratší pracovný čas — Pojem „pracovníci na kratší pracovný čas, ktorí majú pracovnú zmluvu alebo pracovnoprávny vzťah“ — Sudcovia na kratší pracovný čas, ktorí dostávajú odmenu za odpracované dni — Odmietnutie priznať starobný dôchodok)

text:
               21.4.2012

               SK

               Úradný vestník Európskej únie

               C 118/3

         Rozsudok Súdneho dvora (druhá komora) z 1. marca 2012 (návrh na začatie prejudiciálneho konania, ktorý podal Supreme Court of the United Kingdom — Spojené kráľovstvo) — Dermod Partick O’Brien/Ministry of Justice (predtým Department for Constitutional Affairs)
   (Vec C-393/10) (1)

   (Rámcová dohoda o práci na kratší pracovný čas - Pojem „pracovníci na kratší pracovný čas, ktorí majú pracovnú zmluvu alebo pracovnoprávny vzťah“ - Sudcovia na kratší pracovný čas, ktorí dostávajú odmenu za odpracované dni - Odmietnutie priznať starobný dôchodok)
   2012/C 118/04
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   Supreme Court of the United Kingdom

      Účastníci konania pred vnútroštátnym súdom

      Žalobca: Dermod Partick O’Brien

      Žalovaný: Ministry of Justice (predtým Department for Constitutional Affairs)

      Predmet veci

   Návrh na začatie prejudiciálneho konania — Supreme Court of the United Kingdom — Výklad smernice Rady 97/81/ES z 15. decembra 1997 týkajúcej sa rámcovej dohody o práci na kratší pracovný čas, ktorú uzavreli UNICE, CEEP a ETUC (Ú. v. ES L 14, s. 9; Mim. vyd. 05/03, s. 267) — Pojem „pracovníci na kratší pracovný čas, ktorí majú pracovnú zmluvu alebo pracovnoprávny vzťah“ (doložka 2 bod 1 prílohy smernice) — Sudcovia pracujúci na kratší pracovný čas — Rozdielne zaobchádzanie pokiaľ ide o právo na starobný dôchodok medzi sudcami pracujúcimi na plný úväzok a sudcami pracujúcimi na kratší pracovný čas, alebo medzi rôznymi kategóriami sudcov pracujúcimi na kratší pracovný čas

      Výrok rozsudku

               1.

               Právo Únie sa má vykladať v tom zmysle, že členským štátom prináleží definovať pojem „pracovníci…, ktorí majú uzavretú pracovnú zmluvu alebo pracovnoprávny vzťah“ uvedený v doložke 2 bode 1 rámcovej dohody o práci na kratší pracovný čas uzavretej 6. júna 1997, ktorá je uvedená v prílohe smernice Rady 97/81/ES z 15. decembra 1997 týkajúcej sa rámcovej dohody o práci na kratší pracovný čas, ktorú uzavreli UNICE, CEEP a ETUC, zmenenej a doplnenej smernicou Rady 98/23/ES zo 7. apríla 1998, a najmä stanoviť, či sa tento pojem vzťahuje aj na sudcov, pod podmienkou, že to nebude viesť k svojvoľnému vylúčeniu tejto kategórie osôb z ochrany poskytovanej smernicou 97/81, zmenenej a doplnenej smernicou 98/23, a uvedenou rámcovou dohodou. Vylúčenie z ochrany je prípustné, iba ak sa vzťah, ktorý existuje medzi Ministry of Justice a sudcami, svojou povahou podstatne odlišuje od vzťahu medzi zamestnávateľmi a zamestnancami, ktorí podľa vnútroštátneho práva patria do kategórie pracovníkov.

               2.

               Rámcová dohoda o práci na kratší pracovný čas uzavretá 6. júna 1997, ktorá je uvedená v prílohe smernice 97/81, zmenenej a doplnenej smernicou 98/23, sa má vykladať v tom zmysle, že bráni tomu, aby sa vo vnútroštátnom práve na účely prístupu k režimu starobného dôchodku rozlišovalo medzi sudcami na plný úväzok a sudcami na kratší pracovný čas, ktorí dostávajú odmenu za odpracované dni, ak toto rozdielne zaobchádzanie nie je odôvodnené objektívnymi dôvodmi, čo prináleží overiť vnútroštátnemu súdu.

      (1)  Ú. v. EÚ C 274, 9.10.2010.


title: Vec C-307/07: Žaloba podaná 4. júla 2007 – Komisia Európskych spoločenstiev/Portugalská republika

text:
               25.8.2007

               SK

               Úradný vestník Európskej únie

               C 199/23

         Žaloba podaná 4. júla 2007 – Komisia Európskych spoločenstiev/Portugalská republika
   (Vec C-307/07)
   (2007/C 199/37)
   Jazyk konania: portugalčina
   Účastníci konania

      Žalobkyňa: Komisia Európskych spoločenstiev (v zastúpení: H. Støvlbæk a P. Andrade, splnomocnení zástupcovia)

      Žalovaná: Portugalská republika
   Návrhy žalobkyne
   Komisia navrhuje určiť,

               —

               že Portugalská republika si tým, že neuznala diplomy vyššieho vzdelania umožňujúce výkon povolania lekárnika špecializovaného na klinické analýzy, nesplnila povinnosti, ktoré jej vyplývajú zo smernice 89/48/EHS (1),

               —

               zaviazať Portugalskú republiku na náhradu trov konania.

         Žalobné dôvody a hlavné tvrdenia
   Komisia sa domnieva, že odborná činnosť lekárnika špecializovaného na klinické analýzy je regulovaným povolaním, ktoré spadá do pôsobnosti smernice 89/48. Portugalský vykonávací zákon obmedzuje platnosť tejto smernice na povolania, ktoré sú uvedené na zozname. Keďže na tomto zozname sa nenachádza povolanie lekárnika špecializovaného na klinické analýzy, Portugalsko nevyhovelo v celom rozsahu požiadavkám smernice 89/48.

      (1)  Smernica Rady č. 89/48/EHS z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov (Ú. v. ES L 19, s. 16; Mim. vyd. 05/001, s. 337).


title: Vec C-647/15: Žaloba podaná 3. decembra 2015 – Maďarsko/Rada Európskej únie

text:
               1.2.2016

               SK

               Úradný vestník Európskej únie

               C 38/43

         Žaloba podaná 3. decembra 2015 – Maďarsko/Rada Európskej únie
   (Vec C-647/15)
   (2016/C 038/56)
   Jazyk konania: maďarčina

      Účastníci konania

      Žalobca: Maďarsko (v zastúpení: M. Z. Fehér, splnomocnený zástupca)

      Žalovaná: Rada Európskej únie

      Návrhy žalobcu

   Vo svojom návrhu Maďarsko navrhuje, aby Súdny dvor:

               —

               zrušil rozhodnutie Rady (EÚ) 2015/1601 z 22. septembra 2015 o zavedení dočasných opatrení v oblasti medzinárodnej ochrany v prospech Talianska a Grécka (1) (ďalej len „napadnuté rozhodnutie“),

               —

               subsidiárne v prípade, ak nevyhovie prvému návrhu, zrušil napadnuté rozhodnutie v rozsahu, v akom sa týka Maďarska,

               —

               zaviazal Radu na náhradu trov konania.

      Žalobné dôvody a hlavné tvrdenia

               1.

               Maďarská vláda zastáva názor, že článok 78 ZFEÚ ods. 3 neposkytuje Rade primeraný právny základ na prijatie napadnutého rozhodnutia. Článok 78 ZFEÚ, ods. 3 neoprávňuje Radu k prijatiu legislatívneho aktu, ako ani k prijatiu opatrení stanovených v napadnutom rozhodnutí, konkrétne opatrení zahŕňajúcich výnimku zo záväznosti legislatívneho aktu, v tejto veci nariadenie (EÚ) č. 604/2013. (2) Napadnuté rozhodnutie predstavuje z hľadiska jeho obsahu – vzhľadom na to, že predstavuje výnimku z nariadenia č. 604/2013 – legislatívny akt, preto sa jeho prijatie nemôže zakladať na článku 78 ZFEÚ ods. 3, ktorý oprávňuje Radu výlučne na prijatie aktov nelegislatívnym postupom, t. j. nelegislatívnych aktov. Za predpokladu, že by Súdny dvor napriek vyššie uvedenému dospel k záveru, že na základe článku 78 ZFEÚ ods. 3 bolo predsa možné prijať právny akt zahŕňajúci výnimku z legislatívneho aktu, maďarská vláda uvádza, že uvedená výnimka nemôže byť taká, aby mala vplyv na podstatu legislatívneho aktu a zbavil jeho základné ustanovenia významu, ako to je v prípade napadnutého rozhodnutia.

               2.

               Opatrenie prijaté na obdobie 24 mesiacov – a v určitých prípadoch na obdobie 36 mesiacov – ktorého dôsledky navyše pretrvávajú aj po uplynutí uvedeného obdobia, je v rozpore s pojmom „dočasné opatrenia“. Napadnuté rozhodnutie prekračuje právomoci zverené Rade článkom 78 ZFEÚ ods. 3, pretože na účely určenia obdobia jeho platnosti nebolo zohľadnené obdobie potrebné na prijatie legislatívneho aktu na základe článku 78 ZFEÚ ods. 2.

               3.

               Prijatím napadnutého rozhodnutia Rada porušila článok 293 ZFEÚ ods. 1 tým, že sa odchýlila od návrhu Komisie bez toho, aby dospela k jednomyseľnosti.

               4.

               Napadnuté rozhodnutie stanovuje výnimku z legislatívneho aktu a z hľadiska jeho obsahu predstavuje legislatívny akt, preto na účely jeho prijatia – aj v prípade, ak by bolo jeho prijatie na základe článku 78 ZFEÚ ods. 3 možné – malo byť dodržané právo národných parlamentov vypracovávať stanoviská k legislatívnym aktom, uznané v protokoloch č. 1 a 2 pripojených k ZEU a ZFEÚ.

               5.

               Rada po konzultáciách s Európskym parlamentom podstatným spôsobom zmenila znenie návrhu a napriek tomu nepožiadala Európsky parlament o novú konzultáciu.

               6.

               V čase prijatia Radou neboli k dispozícii jazykové verzie návrhu rozhodnutia v úradných jazykoch Únie.

               7.

               Napadnuté rozhodnutie je protiprávne aj z toho dôvodu, že jeho prijatie je v rozpore s článkom 68 ZFEÚ a so závermi prijatými Európskou radou na rokovaniach z 25. a 26. júna 2015.

               8.

               Napadnuté rozhodnutie porušuje zásadu právnej istoty a zásadu jasnosti právnych predpisov, keďže v ňom z viacerých hľadísk nie je jasné, akým spôsobom sa majú uplatňovať jeho ustanovenia, ani to, v akom sú vzťahu s ustanoveniami nariadenia č. 604/2013. Z týchto nejasných hľadísk vyplýva otázka týkajúca sa uplatnenia procesných pravidiel a záruk, pokiaľ ide o prijatie rozhodnutia o presídlení, ako aj skutočnosti, že napadnuté rozhodnutie nestanovuje jasne kritériá výberu na účely presídlenia, ani primerane neupravuje postavenie žiadateľov v členskom štáte presídlenia. Napadnuté rozhodnutie je v rozpore so Ženevským dohovorom o právnom postavení utečencov, (3) keďže zbavuje žiadateľov o ich právo zotrvať na území členského štátu, v ktorom podali žiadosť a umožňuje ich presídlenie do iného členského štátu, pričom ani nevyhnutne neexistuje faktická väzba žiadateľa na členský štát presídlenia.

               9.

               Napadnuté rozhodnutie porušuje zásadu nevyhnutnosti a zásadu proporcionality. Napadnuté rozhodnutie vzhľadom na to, že Maďarsko nebolo v pôvodnom návrhu Komisie zaradené do skupiny členských štátov, ktorí sú príjemcami pomoci, neodôvodňuje, prečo stanovuje presídlenie 120 000 žiadateľov o medzinárodnú ochranu. Vzhľadom na to, že v napadnutom rozhodnutí nie je stanovené žiadne presídlenie z Maďarska, určenie pôvodne navrhnutých 120 000 žiadateľov je svojvoľné a odchyľujúce sa od situácie opísanej v návrhu Komisie a od situácie, ktorú bolo skutočne potrebné riešiť. Nie je prijateľné, najmä pokiaľ ide o dočasné opatrenie prijaté na základe článku 78 ZFEÚ ods. 3, aby rozhodnutie o konečnom presídlení takmer polovice žiadateľov patriacich do jeho pôsobnosti záviselo od budúcich okolností.

               10.

               Subsidiárne Maďarská vláda tvrdí, že napadnuté rozhodnutie v súvislosti s Maďarskom porušuje zásadu proporcionality, keďže napriek všeobecnej vedomosti o tom, že ide o členský štát, na územie ktorého vstúpil veľký počet nelegálnych migrantov a v ktorom bol podaný veľký počet žiadostí o medzinárodnú ochranu, boli mu uložené povinné kvóty ako prijímajúcemu členskému štátu. Napadnuté rozhodnutie je v súvislosti s Maďarskom v rozpore s článkom 78 ZFEÚ ods. 3, pretože s požiadavkou stanovenou v uvedenom ustanovení – podľa ktorého sa v prospech členských štátov dotknutých náhlym prílevom štátnych príslušníkov tretích krajín môžu prijať opatrenia – je nezlučiteľné opatrenie, ktoré jednému z takýchto členských štátov stanovuje len povinnosti.

      (1)  Ú. v. EÚ L 248, s. 80.

      (2)  Nariadenie Európskeho parlamentu a Rady (EÚ) č. 604/2013 z 26. júna 2013, ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov (prepracované znenie) (Ú. v. EÚ L 180, s. 31).

      (3)  Dohovor o právnom postavení utečencov, podpísaný v Ženeve 28. júla 1951, doplnený Protokolom podpísaným v New Yorku 31. januára 1967 (ďalej len „Ženevský dohovor“).


title: Vec C-525/10 P: Odvolanie podané 10. novembra 2010 : Mariyus Noko Ngele proti uzneseniu Všeobecného súdu (tretia komora) z  10. decembra 2009 vo veci T-390/09, Mariyus Noko Ngele/Európska komisia

text:
               7.5.2011

               SK

               Úradný vestník Európskej únie

               C 139/12

         Odvolanie podané 10. novembra 2010: Mariyus Noko Ngele proti uzneseniu Všeobecného súdu (tretia komora) z 10. decembra 2009 vo veci T-390/09, Mariyus Noko Ngele/Európska komisia
   (Vec C-525/10 P)
   2011/C 139/19
   Jazyk konania: francúzština

      Účastníci konania

      Odvolateľ: Mariyus Noko Ngele (v zastúpení: F. Sabakunzi, advokát)

      Ďalší účastník konania: Európska komisia
   Uznesením z 10. marca 2011 Súdny dvor (ôsma komora) rozhodol, že odvolanie je neprípustné.


title: Vec T-492/12: Uznesenie Všeobecného súdu z  10. decembra 2013 — von Storch a i./ECB ( „Žaloba o neplatnosť — Rozhodnutie prijaté ECB — Technické znaky priamych menových transakcií Eurosystému — Opatrenia na zabezpečenie dostupnosti záruk — Dočasné opatrenia týkajúce sa refinančných operácií Eurosystému a akceptovateľnosti zábezpeky — Neexistencia priamej dotknutosti — Neprípustnosť“ )

text:
               15.2.2014

               SK

               Úradný vestník Európskej únie

               C 45/32

         Uznesenie Všeobecného súdu z 10. decembra 2013 — von Storch a i./ECB
   (Vec T-492/12) (1)

   (Žaloba o neplatnosť - Rozhodnutie prijaté ECB - Technické znaky priamych menových transakcií Eurosystému - Opatrenia na zabezpečenie dostupnosti záruk - Dočasné opatrenia týkajúce sa refinančných operácií Eurosystému a akceptovateľnosti zábezpeky - Neexistencia priamej dotknutosti - Neprípustnosť)
   2014/C 45/53
   Jazyk konania: nemčina

      Účastníci konania

      Žalobcovia: Sven von Storch a 5 216 ďalších žalobcov, ktorých mená sú uvedené v prílohe uznesenia (Berlín, Nemecko) (v zastúpení: M. Kerber a B. von Storch, advokáti)

      Žalovaná: Európska centrálna banka (v zastúpení: C. Kroppenstedt a G. Gruber, splnomocnení zástupcovia, za právnej pomoci H.-G. Kamann, advokát)

      Predmet veci

   Návrh na zrušenie najmä jednak rozhodnutia ECB zo 6. septembra 2012 o rade technických znakov priamych menových transakcií Eurosystému na sekundárnych trhoch so štátnymi dlhopismi a jednak rozhodnutia ECB zo 6. septembra 2012 o dodatočných opatreniach na zabezpečenie dostupnosti záruk pre obchodných partnerov, aby sa zabezpečil ich prístup k transakciám Eurosystému prinášajúcim likviditu a subsidiárne usmernenie ECB 2012/641/EÚ z 10. októbra 2012, ktorým sa mení a dopĺňa usmernenie ECB/2012/18 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky (ECB/2012/23) (Ú. v. EÚ L 284, s. 14)

      Výrok

               1.

               Žaloba sa zamieta ako neprípustná.

               2.

               Sven von Storch a ďalší 5 216 žalobcovia, ktorých mená sa nachádzajú v prílohe tohto uznesenia, znášajú vlastné trovy konania a sú povinní nahradiť trovy konania, ktoré vznikli Európskej centrálnej banke (ECB).

      (1)  Ú. v. EÚ C 32, 2.2.2013.


title: Vec T-398/13: Žaloba podaná 2. augusta 2013 — TVR Automotive/ÚHVT — TVR Italia (TVR)

text:
               21.9.2013

               SK

               Úradný vestník Európskej únie

               C 274/24

         Žaloba podaná 2. augusta 2013 — TVR Automotive/ÚHVT — TVR Italia (TVR)
   (Vec T-398/13)
   2013/C 274/40
   Jazyk, v ktorom bola podaná žaloba: nemčina

      Účastníci konania

      Žalobkyňa: TVR Automotive Ltd (Whiteley, Spojené kráľovstvo) (v zastúpení: A. von Mühlendahl a H. Hartwig, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: TVR Italia Srl (Miláno, Taliansko)

      Návrhy

   Žalobkyňa navrhuje, aby Všeobecný súd

               —

               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 14. mája 2013 vo veci R 823/2011-2,

               —

               zamietol odvolanie podané 14. apríla 2013 spoločnosťou TVR Italia Srl proti rozhodnutiu námietkového oddelenia ÚHVT zo 14. februára 2011, B 313 248,

               —

               zaviazal žalovaný ÚHVT a spoločnosť TVR Italia Srl na náhradu trov konania v prípade, že by uvedená spoločnosť vstúpila do konania.

      Dôvody a hlavné tvrdenia

      Prihlasovateľ ochrannej známky Spoločenstva: TVR Italia Srl.

      Prihlasovaná ochranná známka Spoločenstva: obrazová ochranná známka, ktorá obsahuje slovné prvky „TVR ITALIA“, pre tovary a služby tried 12, 25 a 37 — prihláška ochrannej známky Spoločenstva č. 5 699 954.

      Majiteľ ochrannej známky alebo označenia namietaných v námietkovom konaní: žalobkyňa.

      Namietaná ochranná známka alebo označenie: národná slovná ochranná známka a slovná ochranná známka Spoločenstva „TVR“ pre tovary a služby tried 9, 11, 12, 25 a 41.

      Rozhodnutie námietkového oddelenia: námietke sa čiastočne vyhovelo.

      Rozhodnutie odvolacieho senátu: rozhodnutie námietkového oddelenia sa zrušilo a námietka sa zamietla.

      Dôvody žaloby:

               —

               porušenie článku 42 ods. 2 a 3 nariadenia č. 207/2009,

               —

               porušenie zásady res iudicata resp. ne bis in idem, ako aj článku 42 ods. 2 nariadenia č. 207/2009 v spojení s článkom 15 nariadenia č. 207/2009.


title: Vec T-275/06: Žaloba podaná 4. októbra 2006 – Omya/Komisia

text:
               2.12.2006

               SK

               Úradný vestník Európskej únie

               C 294/59

         Žaloba podaná 4. októbra 2006 – Omya/Komisia
   (Vec T-275/06)
   (2006/C 294/119)
   Jazyk konania: angličtina
   Účastníci konania

      Žalobkyňa: Omya AG (Oftringen, Švajčiarsko) (v zastúpení: J. Flynn, barrister a C. Ahlborn, solicitor)

      Žalovaná: Komisia Európskych spoločenstiev
   Návrh žalobcu

               —

               … Omya preto navrhuje, aby Súdny dvor zrušil dotknuté rozhodnutie a zaviazal Komisiu na náhradu trov konania vynaložených Omya.

         Žalobné dôvody a hlavné tvrdenia
   Žalobkyňa navrhuje zrušenie Rozhodnutia K(2006) 3163, konečné znenie, z 19. júla 2006 vo veci koncentrácie COMP/M.3796, ktorým Komisia vyhlásila, že prevzatie obchodnej činnosti J.M. Huber Corporation týkajúcej sa zrážaného uhličitanu vápenatého žalobkyňou je zlučiteľné so spoločným trhom a pôsobením Dohody o Európskom hospodárskom priestore. Komisia ďalej stanovila určité podmienky a povinnosti, ktoré má žalobkyňa splniť.
   Žalobkyňa namieta proti tomu, že a) súťažné problémy, ktoré Komisia zistila, sú neopodstatnené; a b) že v každom prípade opatrenia nápravy účinne uložené žalobkyni sú nenáležité, neodôvodnené problémami zistenými Komisiou a nie sú schopné spôsobovať účinky uvádzané Komisiou.
   Na podporu svojej žaloby uvádza žalobkyňa tri žalobné dôvody.
   V prvom rade žalobkyňa tvrdí, že Komisia sa dopustila zjavného nesprávneho posúdenia, keď dospela k záveru, že operácia by značne bránila účinnej hospodárskej súťaži.
   V druhom rade sa žalobkyňa domnieva, že Komisia sa tým, že požadovala prevod podniku Kuusankoski, dopustila zjavného nesprávneho posúdenia a porušila zásadu proporcionality.
   V treťom rade žalobkyňa uvádza, že Komisia tým, že riadne neanalyzovala dôkazy nachádzajúce sa v spise a tým, že neumožnila žalobkyni prístup k všetkým relevantným dokumentom, porušila podstatné formálne náležitosti a tým aj práva žalobkyne na obranu.


title: Vec T-427/14: Žaloba podaná 12. júna 2014 – Almoauto/Komisia

text:
               4.8.2014

               SK

               Úradný vestník Európskej únie

               C 253/56

         Žaloba podaná 12. júna 2014 – Almoauto/Komisia
   (Vec T-427/14)
   2014/C 253/75
   Jazyk konania: španielčina

      Účastníci konania

      Žalobkyňa: Almoauto, SA [Alcorcón (Madrid), Španielsko] (v zastúpení: J. García Muñoz, J. Jiménez-Blanco a J. Corral García, abogados)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie, a

               —

               zaviazal Komisiu na náhradu trov konania.

      Dôvody a hlavné tvrdenia

   Dôvody a hlavné tvrdenia sú rovnaké ako vo veci T-392/14, Gutser/Komisia.


title: Vec T-239/14: Žaloba podaná 20. apríla 2014 – Monard/Komisia

text:
               7.7.2014

               SK

               Úradný vestník Európskej únie

               C 212/36

         Žaloba podaná 20. apríla 2014 – Monard/Komisia
   (Vec T-239/14)
   2014/C 212/46
   Jazyk konania: angličtina

      Účastníci konania

      Žalobkyňa: Eva Monard (Kessel-Lo, Belgicko) (v zastúpení: R. Antonini, lawyer)

      Žalovaná: Európska komisia

      Návrhy

   Žalobkyňa navrhuje, aby Súdny dvor:

               —

               zrušil rozhodnutie Európskej Komisie ref. č. Ares(2014) 321920 (č. SG.B.4/RH/rc-sg.dsg2.b.4(2014) 285433) prijaté 10. februára Generálnym tajomníkom podľa článku 4 vykonávacích pravidiel nariadenia (ES) č. 1049/2001 v súvislosti s opakovanou žiadosťou Evy Monardovej o prístup k dokumentom podľa nariadenia (ES) č. 1049/2001 (GESTDEM 4641/2011),

               —

               zaviazal Európsku komisiu na náhradu trov tohto konania.

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod je založený na tvrdení, že Komisia bola povinná umožniť žalobkyni prístup k dokumentom podľa článku 1 Zmluvy o Európskej únii („ZEÚ“), článkov 15 a 298 Zmluvy o fungovaní Európskej únie („ZFEÚ“), základného práva prístupu k dokumentom, článku 6 ods. 1 ZEÚ v spojení s článkom 42 Charty základných práv Európskej únie zo 7. decembra 2000 upravenej 12. decembra 2007 v Štrasburgu („Charta“) a článku 2 ods. 1 nariadenia (ES) č. 1049/2001 Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie („nariadenie č. 1049/2001“). Je to tiež potvrdené uplatnením článku 4 ods. 3 nariadenia č. 1049/2001 a contrario. Tým, že tak nespravila a tým, že sa (nesprávne) oprela o výnimky uvedené v článku 4 ods. 1 písm. a) tretej zarážke a v článku 4 ods. 2 druhej a tretej zarážke nariadenia č. 1049/2001 Komisia nesprávne uplatnila relevantné ustanovenia a zneužila svoje právomoci. Komisia tiež nesprávne uplatnila článok 4 ods. 6 a článok 4 ods. 7 a zneužila svoje právomoci, ktoré má na základe týchto ustanovení.

               2.

               Druhý žalobný dôvod je založený na tvrdení, že Komisia porušila článok 1 ZEÚ, články 15 a 298 ZFEÚ, základné právo na prístup k dokumentom, článok 6 ods. 1 ZEÚ v spojení s článkom 42 Charty a článok 8 ods. 1 a článok 8 ods. 2 nariadenia č. 1049/2001 tým, že urýchlene nerozhodla o opakovanej žiadosti žalobkyne a tým, že predĺžila lehotu na poskytnutie odpovede na túto opakovanú žiadosť v prípade, ktorý nebol výnimočný. Komisia tak zneužila svoje právomoci a nesprávne uplatnila relevantné ustanovenia tým, že neoprávnene odložila prijatie rozhodnutia o opakovanej žiadosti žalobkyne.


				|

		52012DC0278

			OZNÁMENIE KOMISIE RADE o konzultáciách o rybolovných možnostiach na rok 2013 /* COM/2012/0278 final */

			   	OZNÁMENIE KOMISIE
RADE
o konzultáciách o rybolovných možnostiach na rok 2013

1.           ÚVOD
V tomto konzultačnom dokumente sa
vysvetľuje, ako by sa podľa názoru Európskej komisie mali
stanovovať celkový povolený výlov (TAC) a úrovne rybolovného úsilia
v európskych vodách a pre európskych rybárov na rok 2013
a v prípade niektorých zásob na roky 2013 – 2014. Členské štáty,
regionálne poradné rady a Poradný výbor pre rybolov a akvakultúru sa
vyzývajú, aby vyjadrili svoje názory, ktoré Komisia posúdi pred prijatím
konečného rozhodnutia o návrhoch Komisie.
Stanovuje sa nový prístup na stanovenie TAC pre
zásoby, pri ktorých nie je k dispozícii úplné kvantitatívne odporúčanie;
tento prístup je založený na kvalitatívnom odporúčaní a na využívaní
postupov posudzovania, ktoré sú menej náročné na údaje, pri poskytovaní
poradenstva od vedeckých inštitúcií (oddiel 4.1).
Zhrnuli sa najnovšie informácie o rozvoji
spoločnej politiky v oblasti rybného hospodárstva v posledných rokoch na
základe vedeckých odporúčaní o stave lovených zásob rýb v európskych a v
blízkych vodách a hospodárskych údajov poskytnutých členskými štátmi.
Mal by sa zachovať cieľ stanovovať
úrovne TAC, kvóty a úrovne rybolovného úsilia, aby sa postupne zastavil
nadmerný rybolov. Nadmerný rybolov predstavuje riziko obchodného zlyhania.
Skončenie s nadmerným rybolovom znamená, že by bolo možné uloviť
rovnaké alebo väčšie množstvo rýb pri menšej rybolovnej činnosti,
menšej spotrebe paliva a s menším rybárskym výstrojom. Znamená to
každý rok odobrať z mora náležitý podiel rýb tak, aby sa rybám umožnilo
rásť a rozmnožovať sa v čase svojej najväčšej plodnosti
v bežných ekologických podmienkach. Za týchto podmienok budú úlovky zásob
rýb z dlhodobého hľadiska na úrovni svojho maximálneho udržateľného
výnosu (MUV). V roku 2002 sa Európska komisia a členské štáty Únie sa
zaviazali splniť do roku 2015 ciele rybolovu založeného na MUV. Komisia
vytvorila v roku 2006 plán zameraný na prechod k MUV[1]. V roku 2007 členské štáty
v Rade vyzvali Komisiu, aby sledovala cieľ MUV, a pritom si boli
vedomé, že je potrebné získavať vedecké odporúčania, plniť
dlhodobé plány v súvislosti s posudzovaním vplyvu a konzultovať
zainteresované strany.
Dosiahnutie a udržanie MUV prinesie významné
výhody zároveň so zmenou z intenzívneho rybolovu nedostatočných
zdrojov na lepší rybolov vo väčších zásobách. Ulovia sa rovnaké alebo
väčšie množstvá, ale s menšími následkami pre životné prostredie. Vplyv
rybolovu na morskom dne bude menší, vedľajšie úlovky zraniteľných
organizmov vrátane sviňúch, delfínov a iných morských cicavcov sa znížia,
pretože celková intenzita rybolovu bude menšia. Na pozadí vysokých cien
pohonných hmôt, by sa spotreba paliva mala výrazne znížiť, pretože je
potrebný kratší čas na ulovenie tony rýb z hojných zásob než z
nedostatočných zásob. Znížia sa tak emisie uhlíka, ako aj výdavky
vlastníkov plavidiel na palivo.
Ďalším dôležitým prínosom je, že sa zníži
tlak na odhadzovanie úlovkov. Zásoby lovené vo veľkej miere sú tvorené
predovšetkým menšími a menej hodnotnými rybami, ktoré sa odhadzujú
naspäť z dôvodu ich nízkej trhovej hodnoty, alebo preto, že
nedosahujú zákonom predpísanú veľkosť a ich vykládka je
podľa platných predpisov nezákonná. Znížením miery rybolovu bude mať
viac rýb príležitosť dorásť na hodnotnú veľkosť a pre rybárov
bude oveľa jednoduchšie loviť ryby vhodnej veľkosti bez toho,
aby lovili menšie ryby.
Medzinárodná rada pre výskum mora (ICES) v roku
2010 vyvinula novú formu odporúčania týkajúceho sa úrovní TAC, vďaka
ktorým má rybolov dosiahnuť MUV do roku 2015. Komisia založila v roku 2011
svoje návrhy TAC na tomto novom prístupe. Na rok 2013 ICES plánuje viac
rozvinúť rámec MUV, aby mohla poskytnúť kvantifikované
odporúčanie týkajúce sa zásob, pri ktorých dosiaľ nebola schopná
poskytnúť takéto odporúčanie. Tento vývoj sa bude zakladať na
širšom využívaní metód posudzovania, ktoré fungujú v prípade chýbajúcich
informácií, a na väčšom a systematickejšom využívaní kvalitatívnych
posúdení v kvantitatívnom rámci. Komisia víta tento prístup, ktorý výrazne
zlepší informačnú základňu, z ktorej vychádzajú návrhy TAC.
2.           stav zásob rýb
Je znepokojujúce, že v európskych vodách 65 %
zásob nie je dostatočne posúdených a iba v prípade 22 % zásob v rámci
TAC je známe, že sa z nich nadmerne neloví (príloha I). Okrem toho v posledných
rokoch klesajú podiely zásob (zo 47 % v roku 2003 na 35 % v 2012),
ktoré možno zatriediť podľa bezpečných biologických limitov. Nie
je jasné, do akej miery sa tým môžu ovplyvňovať údaje (t. j. sú to
zásoby s najvyšším rizikom, ktoré sa už ďalej neposudzujú?).
Pri posudzovaných stavoch zásob sa však zdá, že sa
zlepšujú, hoci pomaly: podiel nadmerne lovených[2]
zásob v Atlantickom oceáne a v susedných moriach klesol z 32
zásob spomedzi 34 v roku 2004 na 18 zásob spomedzi 38 v roku 2011, t.
j. z 94 % na 47 %. (Podrobnejšie informácie pozri v prílohe I).
Dosiahnutie maximálneho udržateľného výnosu je realistický a
dosiahnuteľný cieľ. Nové zásoby, ktoré sa už viac neposudzujú ako
nadmerne lovené zahŕňajú ibersko-atlantické čertovité, tresku
belasú, soleu z Keltského mora, tresku jednoškvrnnú na západe Škótska,
sleďa v Severnom mori, platesu v Severnom mori a sleďa z Botnického
zálivu. Na rok 2012 mohlo byť zvýšených niekoľko TAC, čo bude
znamenať dodatočný príjem pre rybárov v hodnote vyše 135 miliónov
EUR. Vďaka politike rybolovu založenej na maximálnom udržateľnom
výnose (MUV) sa už začala zvyšovať ponuka rýb pre spotrebiteľov
a potenciálne viac pracovných miest a väčšie príjmy pre pracovníkov v
rybolovnom a spracovateľskom odvetví.
Súčasné poznatky o stave zásob rýb sú
zhrnuté v prílohe I a sú ďalej stručne opísané na regionálnom základe[3].
Hlbokomorské zásoby v severovýchodnom
Atlantiku: Všetky hlavné hlbokomorské zásoby okrem
makrel sa v súčasnosti lovia na úrovni alebo v rámci miery rybolovu MUV a
zodpovedajúce TAC boli stanovené na rok 2012. Únia sa mnohokrát pokúsila
zabezpečiť súhlas Islandu a Faerských ostrovov s pripojením sa
k Nórsku a EÚ v udržateľnom riadení zásob makrely. Celková hodnota
TAC pre makrely, ktorú v roku 2012 stanovili EÚ, Nórsko, Faerské ostrovy,
a Island, presahovala vedecké odporúčanie o 36 % (okrem
ruských úlovkov). Miera rybolovu makrel je veľmi vzdialená od
udržateľných limitov a zásoby v nasledujúcich rokoch klesnú, ak nebude
možné dosiahnuť dohodu s Islandom a Faerskými ostrovmi o udržateľnom
riadení tejto zásoby. Toto nedohodnutie sa a skončenie riadneho riadenia
viedlo k tomu, že makrely stratili certifikáciu Rady pre správu morí
(Marine Stewardship Council) ako udržateľne riadená zásoba.
V Severnom mori, Skagerraku a Kattegate, platesa,
treska jednoškvrnná, sleď, homár štíhly a solea (iba v oblastiach
Skagerrak a Kattegat) sa lovia v súlade s mierami úhynu rýb pri rybolove
na úrovni MUV. Pri iných zásobách nie je stav známy alebo sa lovia nadmerne.
TAC na rok 2012 presiahli vedecky odporúčanú úroveň o 5 % v
porovnaní s 11 % v roku 2011, 17 % v roku 2010 a 37 %
v roku 2009.
Mnohé zásoby v západnom Škótsku, v Írskom mori
a Keltskom mori sú malé a ich posúdenie je neisté. ICES už ohlásila
problémy pri mnohých zásobách so zaznamenávaním úlovkov a iných údajov vrátane
odvrhnutých úlovkov. Päť zásob je tak vyčerpaných, že podľa
vedeckého odporúčania by sa mali úlovky znížiť na najnižšiu možnú
úroveň. Z 18 zásob, v ktorých by sa mohlo uskutočniť posúdenie
MUV, tretina bola nadmerne lovená a v 12 z nich sa lovilo na úrovni
alebo pod úrovňou cieľov maximálneho udržateľného výnosu. V
prípade sleďov v Keltskom mori a tresky jednoškvrnnej na západe Škótska sa
nedávno zaznamenalo očakávané zlepšenie, ale už aj tak vysoké odvrhované
úlovky tresky škvrnitej, tresky jednoškvrnnej a tresky merlang sa zvýšia, ak
bude intenzívny rybolov s využitím sietí s malými okami na homára štíhleho
pokračovať bez väčšieho používania selektívneho výstroja, ktorý
umožní únik malých rýb. Pravidlá týkajúce sa zloženia úlovkov, ktoré boli
zavedené na ochranu tejto zásoby, keď bola na nízkej úrovni, sa teraz
zrušili[4].
Členské štáty sa zaviazali zaviesť selektívnejšiu rybolovnú výstroj s
cieľom znížiť odvrhované úlovky.
Pre zásoby v Biskajskom zálive a Iberských
vodách Atlantického oceánu existuje len málo posúdení. Zásoba merlúzy
európskej je v lepšom stave vďaka dobrému doplňovaniu mladých
jedincov, ale v roku 2011 sa úlovky opäť pohybovali vysoko nad kvótou, takže
dlhodobá udržateľnosť tejto zásoby je ohrozená a trhové ceny sú nízke.
Komisia a Španielsko spolupracujú na akčnom pláne, ktorého cieľom
je úprava vnútroštátneho systému zaznamenávania úlovkov a rybolovného úsilia
tak, aby sa vyriešil uvedený stav. Audit systému zaznamenávania úlovkov a
rybolovného úsilia v oblasti Atlantiku v ostatných členských štátoch
bude ukončený počas leta 2012. V prípade homára štíhleho v
Kantábrijskom mori stále platí odporúčanie zastaviť jeho lov.
V Baltskom mori sa v 5 zo 7 známych
zásob vykonáva nadmerný rybolov. Len treska škvrnitá vo východnej časti
Baltského mora a sleď v Botnickom mori sa lovia na úrovni maximálneho
udržateľného výnosu.
V Stredozemnom mori je 80 %
skúmaných zdrojov lovených nadmerne a niektoré sú na nízkej úrovni
(príloha Ib). Počet a kvalita posúdení,
hoci sú aj naďalej geograficky nevyvážené a nepravidelné, sa naďalej
zvyšuje a v súčasnosti zahrňujú viac ako 100 zásob z 27 druhov; ale
iba 63 % posudzovaných zásob sa klasifikovalo podľa kritérií MUV.
Stav 37 % zásob zostáva neznámy. Keďže tieto posúdenia sa začali
iba nedávno a nie všetky zásoby sa posudzujú každoročne, nie je možné
použiť tieto údaje k sledovaniu vývoja stavu zásob v priebehu
času.
Situácia v Čiernom mori sa
výrazne nezmenila. Stav zásob šproty severnej
je dobrý vďaka nedávnym silným doplneniam a zo zásoby sa loví
udržateľným spôsobom, zatiaľ čo kalkan veľký sa loví
nadmerne.
3.           Ekonomická analýza
Očakáva sa slabá hospodárska výkonnosť v
mnohých sektoroch európskeho rybolovného priemyslu, najmä v sektore lovu
rýb pri dne. Má to dva dôvody:
Po prvé, pretrvávajúci zlý stav mnohých zásob rýb
znamená, že miera úlovkov je nižšia a náklady spojené s rybolovom, najmä so
spotrebou paliva, boli vyššie, ako je nutné. Zvýšenie TAC vo výške aspoň
135 miliónov EUR však bolo možné už v roku 2012, čo naznačuje, že
krátkodobé negatívne hospodárske a sociálne dôsledky vyplývajúce z prechodu k
MUV by mohli byť menšie, než sme sa obávali. Predpokladané dlhodobé
pozitívne výsledky MUV sa prejavujú skôr než sa očakávalo. Napriek tomu je
finančná odolnosť sektora doteraz pomerne nízka.
Po druhé, opäť vzrástli ceny paliva
a dosahujú hodnoty blízke vrcholným hodnotám dosiahnutým v júli 2008 a
ceny rýb na hlavných spotrebiteľských trhoch mierne klesli. Do
určitej miery možno tieto tlaky vyrovnať preorientovaním sa na
používanie pohonov s nižšou spotrebou paliva a zmenami v správaní pri
rybolove a zmenami rybolovného výstroja. Stabilitu odvetvia by mohlo
takisto posilniť vylepšenie marketingových stratégií. Postupné
ukončenie nadmerného rybolovu však môže byť najväčším prínosom k
hospodárskej efektívnosti a stabilite so zreteľom na výzvu vyšších
nákladov a nižších cien výrobkov.
Posledné dostupné údaje o zamestnanosti (na rok
2009) svedčia o tom, že celkový počet rybárov zamestnaných v
rybárskej flotile EÚ (s výnimkou Grécka, ktoré nepredložilo údaje) bol 134 700
– čo predstavovalo pokles približne o 8 % v porovnaní s rokom
2005. Zamestnanosť v tomto sektore sa teda naďalej znižuje. Na
zastavenie tejto klesajúcej tendencie je nevyhnutné zlepšenie základného stavu
zásob rýb.
4.           Politické smerovanie
4.1.        Vývoj vedeckých
odporúčaní pre zásoby rýb, pri ktorých sú informácie neúplné
V roku 2011 mohlo byť poskytnuté
kvantifikované vedecké odporúčanie o nadmernom love vo vzťahu k Fmsy[5] (s výnimkou hlbokomorských
druhov) v prípade 38 zásob v severovýchodnom Atlantiku z 92, t. j.
41 % zásob, aj keď uvedené odporúčania pokrývajú väčšinu z
väčších a komerčne významných zdrojov. Celkovo sa tieto
odporúčania vzťahujú na 2 milióny ton možností z 2,5 milióna ton
celkových zodpovedajúcich rybolovných možností (t. j. v odporúčaniach je
zahrnutých 80 % tonáže výlovu). V Stredozemnom a Čiernom mori zo 103
zásob preskúmaných v roku 2011 sa mohlo v 65 prípadoch (63 %)
poskytnúť odporúčanie v súvislosti s nadmerným rybolovom.
V Atlantickom oceáne, Severnom mori a Baltskom
mori počet zásob, v prípade ktorých sa mohlo poskytnúť
odporúčanie s ohľadom na MUV, vzrástol v roku 2005 z 34 na 39 v roku
2010 a v roku 2012 ich bolo 38. Prejavuje sa tendencia mierneho poklesu podielu
zásob, v prípade ktorých je k dispozícii kvantifikovaná analýza a prognóza.
Podiel zásob, pre ktoré neexistuje vedecké odporúčanie sa zvýšil zo
45 % v roku 2003 na 52 % v roku 2006 a potom opäť klesol na
36 % v roku 2012.
Dôvody nejestvovania odporúčaní sú
rozličné: chýbajúce alebo nespoľahlivé informácie o úlovkoch, neúplné
prieskumy alebo nedostatočný odber vzoriek alebo neisté údaje o biológii
zásoby, ako aj nedostatok ľudských zdrojov v procese vedeckého
poradenstva. Za poskytovanie vedeckých údajov o rybolove podľa rámca EÚ
pre zber údajov[6]
sú zodpovedné členské štáty, ktoré si v mnohých prípadoch neplnia svoju
povinnosť v plnom rozsahu napriek tomu, že finančné prostriedky na to
poskytuje EÚ. V roku 2011 Komisia a Rada vyzvali členské štáty, aby
zlepšili dostupnosť údajov pre zásoby uvedené v tabuľke 1. Výsledky
sa uverejnia v nadchádzajúcom odporúčaní ICES ohlásenom na jún 2012.
Tabuľka 1 –
zásoby, na ktoré sa vzťahuje spoločné vyhlásenie Rady a Komisie o
zlepšení dostupnosti údajov, pokiaľ ide o európske vody severovýchodného
Atlantického oceánu a Baltského mora.
 Zásoby || Oblasti
 čertovité || [Severné more] západ Škótska
 čertovité || Keltské more
 čertovité || Biskajský záliv
 treska jednoškvrnná || Keltskom mori
 stavridy || Severné more
 kalkany rodu Lepidorhombus || Keltské more
 kalkany rodu Lepidorhombus || Biskajský záliv
 platesa veľká || Írske more
 platesa veľká || Keltské more (oblasť VIIfg)
 platesa veľká || Baltské more
 treska žltkavá || západ Škótska
 treska žltkavá || Keltské more
 rajotvaré || západ Škótska
 šprota severná || Lamanšský prieliv
 šprota severná || Severné more
 treska merlang || Keltské more
Keďže v roku 2012 sa
uskutočňujú ďalšie vedecké štúdie, očakáva sa, že rozsah
vedeckého poradenstva sa rozšíri tak, aby sa vzťahovalo na väčšie
množstvo zásob, ak nie na väčšinu z nich. Zatiaľ čo v roku 2011
sme mali viac ako 44 zásob, pre ktoré nebolo možné dokončiť vedecké
štúdie, toto číslo sa pravdepodobne zníži na približne 10 – 12 v roku
2012. Toto si bude vyžadovať použitie takých metód posudzovania a
poradných postupov, ktoré sú v európskom poradenstve nové, ale ktoré boli
dôkladne preskúšané a otestované inde. Umožní sa tým, aby sa zohľadnili
špecifické hľadiská jednotlivých prípadov, ako sa odporučilo vo
verejných konzultáciách v roku 2011.
Komisia vyjadruje potešenie z možnosti
používať toto nové poradenstvo, na ktorom bude môcť založiť
svoje návrhy o rybolovných možnostiach pre tieto zdroje v roku 2013 a prípadne
2014. Keď však vedecké odporúčanie nie je dostupné a neistota je
vyššia, je vhodné použiť obozretnejší prístup na stanovenie rybolovných
možností, v súlade so zásadou prevencie[7].

Členské štáty by mali dovtedy venovať
dostatočné zdroje, aby mohli bezodkladne poskytnúť potrebné
informácie, ktoré umožnia odhadnúť stav zásob. Komisia bude naďalej
podporovať rozvoj spoločných noriem a programov monitorovania a
posudzovania zásob v Stredozemnom a Čiernom mori vrátane tých, ktoré sú
spoločné so štátmi, ktoré nie sú členmi EÚ. Zvolajú sa stretnutia
pracovných skupín expertov, aby sa zamerali na tie zásoby a oblasti, ktoré sa
doteraz vedecky preskúmali v menšej miere.
4.2.        Rybolovné úsilie
Rybolovné úsilie (obmedzenie času na mori pre
rybárske plavidlá) sa riadilo súbežne s TAC s cieľom znížiť mieru
odvrhovania úlovkov a nezákonných úlovkov. Riadenie úsilia je ochranným
opatrením, ktoré sa uplatňuje vo viacerých dlhodobých plánoch riadenia,
napr. v prípade tresky škvrnitej v Severnom mori
a v Baltskom mori, platesy a soley v Severnom mori, soley
v západnej časti Lamanšského prielivu a južných zásob merlúzy
a zásob homára štíhleho (príloha II).
Príloha II ukazuje všeobecnú, v určitej
miere nepravidelnú tendenciu znižovania rybolovného úsilia od roku 2003 alebo
2004 do roku 2010.
Celkovo je pokles rybolovného úsilia najvyšší v
oblasti Baltského mora, v Severnom mori, v Kattegate, v Írskom mori, a na
západe Škótska, ale o niečo menší v západnej časti Lamanšského
prielivu. Vyskytli sa iba malé zníženia v ibersko-atlantickej oblasti až do
roku 2009. V rokoch 2010 až 2011 sa však mierne zvýšilo celkové rybolovné
úsilie v strednej časti Baltského mora a takisto sa zvýšilo rybolovné
úsilie prostredníctvom vlečných sietí s rozperným rahnom v
západnej časti Lamanšského prielivu.
Je zrejmé, že opatrenia na zníženie výlovu v tejto
oblasti ešte neboli účinné.
Počas roku 2012 Komisia vykoná prieskum
režimov riadenia rybolovného úsilia, ktoré boli doteraz uplatnené v EÚ.
V ich rámci sa bude 5. júla 2012 konať verejné zasadnutie, na ktorom
sa bude rokovať o celej škále otázok, ktoré nastolili vedci, členské
štáty, zainteresované strany a priemysel, s cieľom pokročiť
do značnej miery v problematike zjednodušovania riadenia zásob
v rámci zreformovanej spoločnej politiky v oblasti rybného
hospodárstva.
5.           Riadenie prostredníctvom
viacročných plánov
Komisia začala s prípravou nahradenia
súčasných plánov riadenia založených na jednej zásobe plánmi riadenia pre
viac zásob. Prvý návrh, ktorý sa má predložiť, bude plán riadenia rybolovu
viacerých druhov v Baltskom mori vrátane biologických interakcií, ako je predácia
a konkurenčný boj. Pracuje sa zároveň na pláne zmiešaného
rybolovu pre Severné more, ktorý bude obsahovať technické interakcie, t.
j. spôsob, akým môžu rôzne flotily a rybársky výstroj loviť rozličné
zmesi rýb.
Plány zmiešaného rybolovu pre Keltské more, Írske
more a západné Škótsko budú nasledovať po získaní konsolidovaných
vedeckých poznatkov. Vypracovanie návrhov na zmenu a doplnenie súčasných
plánov pre soleu v Biskajskom zálive, merlúzu južnú a homára štíhleho sú
plánované, ale budú závisieť od dostupnosti údajov z príslušných
rybolovných oblastí.
V rokoch 2009 až 2011 prijala Komisia návrhy
plánov pre sardelu európsku v Biskajskom zálive, lososa a stavridu ostrobokú v
Baltskom mori. Tieto plány sú predmetom diskusie v Parlamente a v Rade.
V stredomorskej oblasti sa bude naďalej
pokračovať v úsilií o konsolidáciu vedeckých odporúčaní
týkajúcich sa čoraz väčšieho počtu druhov a zásob, aby bolo
možné vypracovať medzinárodné dlhodobé plány rybolovu. Podľa
nariadenia pre Stredozemné more[8],
by členské štáty EÚ mali vypracovať viacročné plány na
vnútroštátnej úrovni. Napriek významným oneskoreniam sa v poslednom čase
zaznamenal pokrok v plnení tejto povinnosti, ktoré je pozorne monitorované a
podporované. S cieľom ďalšieho urýchlenia tohto procesu Komisia už
začala konanie pred podaním žaloby proti niekoľkým členským
štátom a tento postup sa ďalej rozvinie v roku 2012. Pokiaľ ide o
spoločne využívané zásoby, Všeobecná komisia pre rybolov v Stredozemnom
mori už plánuje prijímať následné opatrenia.
Očakáva sa, že vďaka týmto opatreniam sa
zlepší prijímanie rozhodnutí o zavedení medzinárodných viacročných plánov.

6.           Pracovná metóda na navrhovanie TAC
Uplatňujú sa tieto zásady:
Ak existujú dlhodobé plány riadenia TAC alebo ak
existujú obmedzenia rybolovného úsilia, musia sa dodržiavať. Komisia
zároveň navrhne TAC a obmedzenia rybolovného úsilia na úrovniach, ktoré sú
v súlade s návrhmi Komisie týkajúcimi sa dlhodobých plánov riadenia.
Ak sa s tretími krajinami dohodli TAC a iné
opatrenia, musia sa zaviesť.
Pokiaľ sa poskytne vedecké odporúčanie
na základe komplexných údajov, ako aj kvantitatívna analýza a prognóza
podľa ICES, „rámec MUV“ na úrovni TAC by sa mal stanoviť podľa
vedeckých odporúčaní. Ak je takéto odporúčanie k dispozícii, malo by
sa priamo použiť na určenie úrovní kvót alebo rybolovného úsilia, aj
keď by sa mohlo akceptovať postupné zavedenie tohto rámca do roku
2015, pokiaľ by to bolo v súlade s odporúčaním.
Ak sa orientačné vedecké odporúčanie
neposkytne na základe kvalitatívnej analýzy dostupných informácií (aj vtedy, ak
ide o neúplné informácie, alebo ak odporúčanie zahŕňa odborný
posudok) malo by sa použiť ako základ pre rozhodnutia o TAC.
Ak neexistuje žiadne vedecké odporúčanie, je
potrebné riadiť sa v súlade s prístupom prevencie.
TAC v prípade druhov, na ktoré sa ešte
nevzťahujú TAC ani kvóty, možno navrhnúť, ak vedecké odporúčanie
signalizuje jednotné zvýšenie vykládok. Ku kandidátom v tejto súvislosti patria
morona striebristá a druh Mullus barbatus. Usmernenia pre nový
a rozvíjajúci sa rybolov sa vypracujú v súlade s vyhlásením
v zápisnici z decembrového rokovania Rady v rokoch 2010 a 2011.
Tieto usmernenia budú rešpektovať zásady, osvedčené postupy a
medzinárodné normy pre zodpovedný rybolov. Pre tieto zásoby bude potrebné
vypracovať kľúč pre prideľovanie založený na záznamoch o
rybolove pod podmienkou, že tieto záznamy pochádzajú z rybolovu v úplnom súlade
s uplatniteľnými (napr. technickými) ochrannými opatreniami.
Je nutné zabezpečiť optimálny súlad
medzi regulačnými oblasťami TAC a identitou zásob, aby sa rybolovnými
možnosťami zohľadňoval stav rozličných zásob
z hľadiska ochrany a riadenia. Z tohto hľadiska je potrebné
posúdiť riadenie zásob homára štíhleho prostredníctvom funkčných
jednotiek a riadenie dvoch zásob platesy v Lamanšskom prielive a Komisia vyzýva
členské štáty, aby v uvedených prípadoch podporili novú potrebnú úpravu
TAC. Komisia si vyhradzuje právo zahrnúť túto úpravu do svojich návrhov a
víta spätnú väzbu od členských štátov a zainteresovaných strán s ohľadom
na túto konkrétnu otázku. S cieľom položiť základy riadenia
jednotlivých zásob týkajúceho sa kambaly malohlavej, limandy európskej, platesy
bradavičnatej a platesy červenej v Severnom mori navrhne sa
samostatné podávanie správ o vykládkach týchto druhov.
7.           hlbokomorské druhy v severovýchodnom
Atlantiku
Stav mnohých hlbokomorských zásob vyvoláva
znepokojenie. Zásoby hoplosteta oranžového, niektorých hlbokomorských žralokov,
pagela bledého v Biskajskom zálive a dlhochvosta tuponosého sú vyčerpané.
V odporúčaní pre väčšinu zásob sa odporúča, aby sa rybolov
znížil alebo nebol oprávnený rozširovať sa dovtedy, kým sa zásoby
nepreukážu ako udržateľné. V prípade druhov, ktoré rastú rýchlejšie,
napríklad mieňa lemovaného, mieňa veľkého, mieňa modrého,
pagela bledého a stuhochvosta čierneho sa môže stať, že bude možné
identifikovať referenčné body, ktoré umožnia riadenie zásob dlhodobo
udržateľným spôsobom, ale tieto referenčné body nie sú v
súčasnosti dostupné.
TAC pre hlbokomorské druhy sa stanovujú každé dva
roky, naposledy boli stanovené na rok 2011 a 2012. Komisia predloží samostatný
návrh týkajúci sa hlbokomorských rybolovných možností na roky 2013 – 2014 na
základe opísanej pracovnej metódy.
8.           TAC stanovený členskými štátmi
Od roku 2011 sa právomoc stanoviť hodnoty
celkového povoleného výlovu (TAC) pri 6 zásobách delegovala iba na tie
členské štáty, ktoré tieto zásoby lovia (článok 6 nariadenia Rady
č. 57/2011 a nariadenia Rady 43/2012). Stalo sa tak – bez toho, aby boli
dotknuté záruky týkajúce sa dobrého riadenia – v prípadoch, keď má záujem
na rybolovnej oblasti iba jeden členský štát. Podávanie správ
členskými štátmi, ktorých sa to týka podľa článku 6, sa
zlepšilo, aj keď kvalita správ je rozdielna. V niektorých prípadoch stále
chýbajú údaje, z ktorých by mohli vychádzať odporúčania o vhodných
opatreniach na riadenie zásob, pri týchto zásobách je potrebná osobitná
opatrnosť. Komisia zamýšľa navrhnúť ďalšie delegovanie
právomoci v súvislosti s TAC. Čo sa týka zásob, pre ktoré je potrebné
vyvinúť ďalšie úsilie, uskutočnia sa osobitné následné kroky
spoločne s príslušnými dotknutými členskými štátmi.
9.           Časový plán návrhov
Predbežný pracovný harmonogram by mohol byť
takýto:
 Nariadenie o rybolovných možnostiach || Dostupnosť odporúčania || Návrh Komisie || Možné prijatie Radou
 Hlbokomorské druhy 2013 – 2014 || jún || polovica septembra || október
 Zásoby EÚ v Atlantiku a v Severnom mori (žiadne medzinárodné rokovania ani dohody) || jún || september || november
 Medzinárodné a spoločné zásoby v Atlantiku, v Severnom mori, v Antarktíde a v iných oblastiach || október – december || november || december
 Baltské more || máj || začiatok septembra || október
 čierne more || október || november || december
10.         Záver
Komisia žiada členské štáty, regionálne
poradné rady a Poradný výbor pre rybolov a akvakultúru
o predloženie názorov o prístupe uvedenom v tomto oznámení.
PRÍLOHA
Ia – Severovýchodný Atlantik a susediace vody
 Tabuľka 1. Vedecké odporúčanie o stave zásoby || Počet zásob rýb
   || 2003 || 2004 || 2005 || 2006 || 2007 || 2008 || 2009 || 2010 || 2011 || 2012 || Priemer
 Mimo bezpečných biologických hraníc || 30 || 29 || 26 || 26 || 26 || 28 || 27 || 22 || 19 || 14 || 25
 V rámci bezpečných biologických hraníc || 12 || 10 || 14 || 11 || 12 || 13 || 12 || 15 || 15 || 18 || 13
 % zo zásob, ktoré sú v rámci bezpečných biologických hraníc || 29% || 26% || 35% || 30% || 32% || 32% || 31% || 41% || 44% || 56% || 35%
 Stav zásoby nie je známy pre nedostatočné údaje || 48 || 53 || 53 || 57 || 58 || 55 || 57 || 60 || 61 || 60 || 56
 % zo zásob, ktorých stav je známy || 47% || 42% || 43% || 39% || 40% || 43% || 41% || 38% || 36% || 35% || 40%
 Tabuľka 2. Vedecké odporúčanie o nadmernom love || Počet zásob rýb
     || 2003 || 2004 || 2005 || 2006 || 2007 || 2008 || 2009 || 2010 || 2011 || 2012 || Priemer
 Miera lovu zo zásob je známa v porovnaní s maximálnym udržateľným výnosom ||   ||   || 34 || 23 || 32 || 33 || 35 || 39 || 35 || 38 || 34
 Zo zásoby sa loví nadmerne ||   ||   || 32 || 21 || 30 || 29 || 30 || 28 || 22 || 18 || 26
 Zo zásoby sa loví na úrovni maximálne udržateľnej miery výnosu ||   ||   || 2 || 2 || 2 || 4 || 5 || 11 || 13 || 20 || 7
 % z nadmerne lovených zásob ||   ||   || 94% || 91% || 94% || 88% || 86% || 72% || 63% || 47% || 79%
 Tabuľka 3. Vedecké odporúčanie „Stav núdze“ || Počet zásob rýb
   || 2003 || 2004 || 2005 || 2006 || 2007 || 2008 || 2009 || 2010 || 2011 || 2012 || Priemer
 Vedecké odporúčanie zastaviť rybolov || 24 || 13 || 12 || 14 || 20 || 18 || 17 || 14 || 11 || 8 || 15
 Tabuľka 4. Rozdiel medzi TAC a udržateľným výlovom || Počet zásob rýb
   || 2003 || 2004 || 2005 || 2006 || 2007 || 2008 || 2009 || 2010 || 2011 || 2012 || Priemer
 Miera, do akej TAC prevyšuje udržateľný výlov (%) || 46% || 49% || 59% || 47% || 45% || 51% || 48% || 34% || 23% || 11% || 41%
 Tabuľka 5. Súhrn vedeckých odporúčaní o rybolovných možnostiach || Počet zásob rýb
   || 2003 || 2004 || 2005 || 2006 || 2007 || 2008 || 2009 || 2010 || 2011 || 2012 || Priemer
 Zásoby, v ktorých možno predpovedať ich objem a úhyn rýb pri rybolove || 40 || 34 || 40 || 31 || 29 || 30 || 34 || 36 || 36 || 40 || 35
 Zásoby, pre ktoré existuje vedecké odporúčanie o rybolovných možnostiach || 59 || 52 || 54 || 65 || 61 || 62 || 63 || 55 || 55 || 47 || 57
 Zásoby, pre ktoré neexistuje vedecké odporúčanie || 31 || 40 || 39 || 29 || 35 || 34 || 33 || 42 || 40 || 44 || 37
   ||   ||   ||   ||   ||   ||   ||   ||   ||   ||   ||
 (*) Ak sa odporúčanie vzťahuje na dve hodnoty celkového povoleného výlovu (TAC), ||   ||   ||   ||   ||   ||   ||   ||
 nepočíta sa dvakrát ||   ||   ||   ||   ||   ||   ||   ||   ||   ||   ||
  PRÍLOHA Ib – Stredozemné a Čierne more ||   ||   ||
 Vedecké odporúčanie o nadmernom love v Stredozemnom a Čiernom mori pre zásoby druhov žijúcich pri morskom dne a zásoby malých pelagických druhov || Počet || % ||
   ||   ||   ||
 Zásoby zatriedené podľa kritérií (schválený referenčný bod) || 65 || 63,0 ||
 Ostatné zásoby, ktoré neboli zahrnuté z dôvodu nedostatočných údajov (referenčný bod zatiaľ neschválený) || 38 || 37,0 ||
 Zohľadnené zásoby (z 27 druhov) || 103 || 100 ||
 Zatriedené zásoby: ||   ||   ||
 Zásoba sa loví nadmerne (nad hodnotu Fmuv alebo náhradnú hodnotu) || 52 || 80,0 ||
 Zásoba sa loví na úrovni Fmuv alebo jej náhradnej hodnoty alebo pod týmito úrovňami || 13 || 20,0 ||
 Zásoby spolu || 65 || 100 ||
   ||   ||   ||
PRÍLOHA
II – Rybolovné úsilie
regulované podľa viacročných plánov, ako ho členské štáty oznámili
STECF
(informácie
poskytlo Spoločné výskumné centrum)
Graf č. 1. Regulované
rybolovné úsilie v západnej časti Baltského mora
Graf č. 2. Regulované
rybolovné úsilie v strednej časti Baltského mora
Graf č. 3. Regulované rybolovné úsilie v Kattegate
Graf č. 4.
Regulované rybolovné úsilie v Severnom mori, Skagerraku a východnej časti
Lamanšského prielivu
Graf č. 5.
Regulované rybolovné úsilie v Írskom mori
Graf č. 6. Regulované rybolovné
úsilie na západe Škótska.
Graf č. 7. Regulované rybolovné
úsilie v západnej časti Lamanšského prielivu
Graf č. 8. Regulované rybolovné
úsilie v Iberských vodách Atlantického oceánu.
Poznámka: Rozdiel vo vývoji v porovnaní s minulým rokom spôsobilo najmä
skvalitnenie údajov z Portugalska. Španielsko neposkytlo údaje za rok 2010, a
teda údaje vychádzajú iba z roku 2009.
[1]               Zavádzanie trvalej udržateľnosti do rybného
hospodárstva EÚ pomocou maximálneho udržateľného výnosu. Oznámenie Komisie
Rade a Európskemu parlamentu. KOM(2006) 360 v konečnom znení.
[2]               „nadmerne lovených“ znamená, že najnovší odhad miery
úhynu rýb pri rybolove je vyšší ako miera úhynu rýb pri rybolove, ktorý v
dlhodobom horizonte zabezpečí maximálny udržateľný výnos.
[3]               Tabuľku európskych kvót a príslušných „semaforov“
si možno pozrieť na
.
Celá analýza stavu zásob rýb sa nachádza
na stránkach  a .
[4]               Nariadenie Komisie (EÚ) č. 161/2012
z 23. februára 2012 o núdzových opatreniach na ochranu zásob
tresky jednoškvrnnej vo vodách západne od Škótska Ú. v. EÚ L 52, 24.2.2012
s.6-7.
[5]               Miera rybolovu, ktorou sa priemerne v dlhodobom
horizonte dosiahne najvyššia úroveň úlovku.
[6]               Nariadenie Rady (ES) č. 199/2008 z 25. februára
2008 o vytvorení rámca Spoločenstva pre zber, správu a využívanie údajov v
odvetví rybného hospodárstva a pre podporu vedeckého poradenstva súvisiaceho so
spoločnou politikou v oblasti rybného hospodárstva. Ú. v. EÚ L 60,
5.3.2008, s. 1 – 12
[7]               Oznámenie Komisie o zásade prevencie KOM(2000) 1 v
konečnom znení
[8]               Nariadenie Rady (ES) č.
1967/2006